
IZ UREDNIŠTVA I UPRAVE. 

Ovaj broj izlazi u dosta velikom zakašnjenju radi ferija i 
Euharistijskog kongresa, kojom smo. prigodom produljili izlazak 
4 prigodnog Euharistijskog broja. 6. će broj isto biti par dana 
“ u zakašnjenju, a onda će časopis opet redovito izlaziti početkom 
svakog dvomjesečja. . : 

Ovaj smo: broj. u cjelosti , posvetili velikom crkvenom 
Naučitelju sv, Augustinu, jer se ove godine slavi 1500 godina 
njegove blažene smrti. On je“ i svojim \:životom i svojim 
ogromnim djelima jedan“ od najsečih učitelja duhovnosfi, pak 

smo držali svojom dužnošću ovom prilikom prikazati njegovu 


“osebujnu ličnost malo- detaljnije našim vrijednim - čitateljima 
Ugodno će iznenaditi i razveseliti čitatelje posebno pismo , 


papinog državnog' tajnika Kard. Pacellija našem Uredništvu, 
. koji nam isporučuje topli prijem laujskog goaišta Duhovnog 
Života: sa strane sv. Oca; njegovo veselje nad ovakim našim 
apostolatom i posebni blagoslov za sve nas. Sigurno će to biti 
nama poticaj, da još odanije prionemo uz posao, a:i naši će 
pretplatnici i čitatelji ozbiljnije : shvatiti svoju dužnost, da uredno 
plaćaju, potpomažu i šire naš list. To im poručuje Namjesnik 
Kristov i oni mu se neće sigurno oglušiti. 


Priopćujemo isto pismo Preč. O. Generala Dominikanskog: 


* Reda upravljeno' Uredništvu, Preč. Otac lapidarno i snažno 


TSN6 


j označuje potrebu ovakovog lista i njegove smjernice, Želje i S 


preporuke Prečasnoga Oca Generala jesu nama zapovijedi, pak 
dok mu toplo zahvaljujemo na-ovako bodrivim riječima obe- 


* čajemoj; da“ ćemo svim silama nastaviti zacrtanim putem. | 


Razumijet će iz ovoga pisma svoju dužnost i drugi naši pret- 
platnici, osobito oni, koji bilo kako spadaju pod jurisdikciju 
Preč. Oca Generala Dominikanskog Reda. I 

Svima preporučamo naša izdanja ,Uzore“ i to. dosad 
izašle: Št. Jurkić: BL Imelda Lambertini i S. Košutić: Sluga 
Vječne Mudrosti, Oboje je naišlo na najljepši prijem sa strane 


i najstrože naše kritike, Zato si i Vi što prije pribavite ovako. 


u sebi lijepe i divne knjige; tehnički prvoklasno opremljene, a 


opet vrlo umjerene cijene. Prva stoji 8, a druga 16 Din bez. 


poštarine, Narudžbe slati na Upravu Duh. Života. 

DUHOVNI ŽIVOT 


ASKETSKO-MISTIČKA REVIJA 
GOD. II. ZAGREB 1930. BR. 5. 


Ličnost sv. Augustina 


Teško je gotovo nemoguće prikazati u jedinstve- 
nom okviru misli velikoga crkvenog oca. Bogatstvo 
i mnogostranost, poučni i problemni dio, postajanje 
i razvijanje njegovih filozofskih, teoloških, asketskih 
i mističkih nauka znatno oteščava jedan sistematski 
pregled. 


Slično se dogadja, kad se hoće da prikaže i njegova 
osobnost, Doista je u mnogom pogledu lakše jasno 
ograničiti, možda lakše nego li kod mnogih velikana 
kulturne povijesti. Augustin je jedan rijetko čist, 
otvoren karakter, Neki odredjeni bitni potezi reljefno 
odskaču, Osim toga posebna prednost za njegova 
biografa stoji i u tome, što Augustin riše svoj život 
nenadkriljivom finoćom i vjernošću opažanja ne samo 
u »Ispovjestima« i bezbrojnim listovima, nego tako- 
djer u svojim naučnim djelima, kao n. pr. u filozof- 
skim dijalozima »De Civitate Dei«, u homiletici »De 
doctrina christiana« u mnogim propovijedima. 


S druge je strane prevelika poteškoća za psihologa 
i historika ono gotovo bezgranično bogatstvo njegove 
prirodne nadarenosti i zbilja nadprirodne milosti. 
Kod Frana Asiškoga sadrži se sve u harmoničkoj 
ravnini intuicije u potpunoj predanosti Hristu i u 
evandjeoskoj jednostavnosti, kod Tome Akvinskoga 
brzo se snadjemo kao u gotskoj katedrali, koja je 
arhitektonski savršeno izgradjena i harmonički se iz 


čvrstog temelja podiže put etera; kod Ignacija Lojol- 
skoga gledamo poteze praktičkog organizatornog 
jakog genija i sveca, koji se je posve predao jednoj 
ideji: Sve to većoj slavi Božjoj naslijedujući Krista (to 
čitamo u njegovim »Duhovnim vježbama« i u »Usta- 
novama reda«). 

Nasuprot kod Augustina, najvećega genija kato- 
ličke crkve, teško je reći, što je prostranije, bogatije, 
životnije, stvaralački plodonosnije, dublje, da li njegov 
um ili njegovo srce. U nerazdijelivom jedinstvu nesa- 
vladivo se njegovim duhom provijaju i receptivitet 


i produktivitet, intuicija i analiza, filozofsko i teo- 


loško znanje i razlaganje, teoretski spekulativne, 
praktički pastoralne i asketsko mistička zanimljivost; 
zatim opet snaga, ljepota, plastika jezika kao i smio- 
nost, gipkost, šarenilo, plodnost mašte s oštrinom 
pojmova, dubljinom metafizike, analizom psihološkog 
razvoja, visinom, uzvišenošću, zanosom religiozno 
kršćanske misli i bogatstvo bibličkog, crkvenog, teo- 
loškog i filozofsko povjesničkog znanja, 

Ali kao svaka ograničena stvar tako i snaga Augu- 
stinova duha i oštrina njegova uma imaju svoje mjere. 
Da, možda kod nijednog kršćanskog mislioca ne po- 
javljuju se tako snažno i potresno nedostatnost ljud- 
ske misaone snage pri rješavanju zadnjih pitanja, kao 
kod ovoga genija: iznajprije pod utjecajem novo- 
platonske metafizike, napreže se sve više i više, da 
dopre do osobnoga, samostalnoga uvjerenja te u pro- 
dornom spekulativnom produbljivanju nadnaravnih, 
objavnih pojava stiče si duševnu distanciju, nutarnju 
slobodu za filozofiju uopće. I njegovo nastojanje oko 
tumačenja dogmatičkih istina u borbi s maniheizmom, 
donatizmom, arijanizmom i pelagijanizmom pokazuje 
isto postepeno napredovanje, Kod svega toga Augu- 
stin će uvijek ostati borac, koji je posve svijestan, 


274 





da mu nije uspjelo ni potpuno teoretsko razjašnjenje 
svih pojedinih pitanja, a još manje arhitektonska iz- 
gradnja i uredjenje svih pojedinih problema u jedin- 
stvenu cjelinu jednoga sistema, Dug put, zamalo tisuća 
godina, dijele ga od najvećeg kršćanskog sistematika, 
Tome Akvinskoga, kojemu su morali čitave škole i 
čitavi redovi pojedinih mislilaca utirati put u dijalek- 


tičkoj obradbi Augustinovih misli, 


\ Ali istom nadmoć Augustinova čuvstvenug života, 
oji se izrugiva svakoj razdiobi i sintezi! Tko bi se 
usudio, da bilo kako razluči naravno od vrhunarav- 
noga, pa ako bi se i ograničio, da prikaže postajanje 
njegove ličnosti do poprilici 400. godine, kad su se 
dovršile njegove »Ispovjesti«? Po svojoj naravi Au- 
Sustin je isto tako idealan, religiozan, bogoljuban, čo- 
vjekoljuban, energičan, željan znanja, ljubitelj istine, 
kao što je s druge strane dobroćudan, sentimentalan 
ćutljiv, svjetovan, pohlepan za užicima, tašt, ispra- 
zan, nepostojan, površan, bezobziran, Bez dvojbe je 
Augustin jedan od najsvjetlijih, najviših pojava u nizu 
svetaca: ljubljaše Boga i Krista kao Pavao, Ignacije 
iz Antiokije, Bernard i Tereza od Isusa; neizrecivo 
čedan, nesebičan, preziratelj svijeta i ponizan kao 
Franjo Asiški, Vjekoslav i Petar Alkantarski; iscrplji- 
vaše se tvrdim, napetim mnogostrukim, napornim 
radom kao Bonifacije, Fran Ksaver i Alfons Liguori, 
ali ipak ove se stranice ne otvaraju jednom površnom 
posmatraču tako brzo i neposredno kao kod mnogih 
drugih velikana u svjetskoj i crkvenoj povijesti. 
Neprestano se mora on obazirati na slabo i nježno 
tijelo; kroz cijeli će život nervozna fiziologija njegova 
ustroja i dubokoćutna, lakotitrajna ćud trošiti veliki 
dio njegove energije, trebat će neprestanog svag- 
danjeg asketskog vježbanja, prije nego njegovo srce, 
koje je toliko potrebovalo ljudske ljubavi i nježnog 

prijateljstva, ostavi u sebi ideal čisto mističkog zdru- 
ženja s Bogom, te izgaranja za Krista, i prije nego 
uzljubi sve stvorove, ali jedino u Bogu; zahtjevat će 
se junačko, divsko pregaranje i samozataja, dok 
rodjeni retor i snažni pisac, koji je slavio knji- 
ževnički i govornički triumi jedan za drugim, koji je 
kao crkveni otac držao u napetosti cijeli kršćanski 
svijet u Africi, Aziji i Evropi, pravovjerne i heretike, 
pape i biskupe, staroga Jeronima i slavnoga Pavlina 
iz Nole, dok svoje neukrotivo častohleplje pretvori u 
posve nesebičnu djetinski nesvijesnu, bezlično čistu 
predanost za promicanje Božjih, crkvenih i čovječan- 
skih interesa. 

Doista su velike poteškoće, da se predoči snažna 
ličnost sv. Augustina. Raspre zadnjih stoljeća izmedju 
Harnaka, Thimme-a, Alfaric-a, Gourden-a, Becker-a 
i katoličkih istraživača kao Mausbach-a, Portalić-a, 
Grabmanna, Woerter-a, Boyer-a, Hetling-a o njezinom 
razvoju, to dovoljno potvrdjuju. Ipak ih je lako svla- 
dati, ako se pronadje polazna točka i ustanovi pravi 
stepen visine za razmatranje. Racionalisti su strogo 
vrhunaravni elemenat milosti posve omalovažili ili 
pače sasvim odstranili. Zato su dosljedno logično- 
historijsko-psihološkom nuždom bili prisiljeni, da sta- 
ve u pitanje historijsku vjernost Ispovjesti, odnosno, 
da ih i zaniječu; da ustanove protivurječje izmedju 
Dialoga i ostalih spisa ovoga desetljeća po obraćenju 
— po prilici 386.395., te izmedju djela oko 400. godine; 
da utvrde, da je skret na novoplatonsku filozofiju 
mjerodavan i u religiozno moralnoj promjeni; da 
napokon počnu tvrditi, da je tu Biskup izbrojio gri- 
jehe mladosti, e da bi iz ove tamne pozadine što oš- 
trije istaknuo djelovanje milosrdja Božjega. 

Ne, Augustin, veliki »psihološki genij«, sa svojom 
sopstvenom introspekcijom i analizom dao je pravu 

sliku o sebi. Njegove .»Ispovijesti« jesu priznanje ve- 
liko, javni Konfiteor njegova teškoga, dugogodišnjega 
griješnog života, ali ne manje i zahvalno priznanje 
nezaslužene, dobrostive milosrdne milosti Božje. Nije 
to slučaj, da je prvi teolog, pače znanstveni osnivač 
teorije o potrebi i djelovanju milosti tako neposredno 
proživio u sebi učinke te iste milosti, Augustin, či- 
gova cijela metafizika crpe samo iz nutrine, a ne iz 
proučavanja venjskoga svijeta, i čigove spekulacije 
o Trojstvu uvijek su vezane s raznim trojedinostima 
duševnoga života, teško bi bio mogao produpsti i 
prikazati bitnost i apsolutnu nuždu vrhunaravne, pot- 
puno nezaslužene milosti s takovom snagom, uvje- 
renjem, izvornosti, dubljinom i obiljem i to za prvi 
put u crkvenoj povijesti, kad ih nebi bio mogao u 
tako obilatoj mjeri crpsti iz svojih vlastitih doživljaja. 
U tome on sliči potpuno sv. Pavlu, zanosnom apostolu 
milosti, čigovo je časovito obraćenje u Damasku po- 
svjedočilo čudnovatu jakost milosti isto tako evi- 
dentno, neposredno i doživljajno, kao što i Augu- 
stinovo obračenje u onoj vjekovno znamenitoj vrtnoj 
sceni, ' 

Ne ćemo zacijelo pogriješiti, ako većim dijelom pri- 
pišemo njegovu osobnom iskustvu ono malko pesi- 
mističko držanje Augustinovo u prosudjivanju ljudske 


naravi, koje se kroz sva njegova djela provlači, a i 


u njegovoj starosti još raste i kojim se on razlikuje 
od sv. Tome Akvinskoga, kako je to onomadne prof, 
Etienne Gilson u Rimu tankoumno izložio, Samo sa 
dubokim ganućem možemo čitati riječi iz »Ispovjesti«; 
»Ljubiti i biti ljubljen«, koje su bile za punih 15 godina 
glavni sadržaj njegova života. Uvijek iznovice se bolji 
veći, veći čovjek podizaše, dok je u 19. godini čitao 


Ciceronova Hortenzija; dok ga je neprestano molila 


i zaklinjala njegova sveta majka; dok mu je pamet i 

srce bilo nezadovoljno u materijalizmu, praznovjerju, 
maniheizmu; dok mu je strastveno življenje slabilo i 
ništilo živce i dok su ga mučila razna razočaranja, 
što ih je njegovo oholo častohlepje i nadutost morala 
iskusiti. A kad je bio već opet našao svoju djetinsku 
vjeru u čudesni početak kršćanstva, u nadnaravni 
karakter sv. Pisma, u Božansko ustanovljenje crkve 
i u njezino naučiteljstvo; kad se je počeo zadubljivati 
u čitanje i razmatranje Psalama i Pavlovih poslanica; 
kad je duhovnost i trascedentnost i religiozni nastroj 
platonika probudio na novi, svježi filozofski život 
njegov duh, koji je bio omamljen maniheizmom, 
skepticizmom i retorikom, pa kad je njegovom spe- 
kulativnom erosu opet povratio dogmatsku stalnost 
čvrsti sadržaj i idealan zanos: i tada — kako je sra- 
motno i ukorno moralo biti za njega! — još on jeca: 
»Daj mi čistoću! ali ne danas, još malo vremenal« 
Ni tada nezna on da slijedi primjer majke njegova 
Adeodata; da, tako je još velika njegova ćudoredna 
slabost, da je započeo jedan novi griješni vdnošaj 
usprkos zarukama s jednom lijepom, sebi doraslom 
djevojčicom, koju mu je bila razborita majka našla 
za drugaricu života. 

U svojoj knjizi: »O milosti i o slobodnoj volji« čini 
sv. Augustin, da sv, Pavao malo prije svoga muče- 
ništva iz Rimskih tamnica baci jedan osvrt na svoj 
Život i veli: »Dobru bitku izvojevah, trčanje dovrših, 
vjernost sačuvah«. Ako mi u sadašnjoj jubilarnoj go- 
dini 1500. obljetnice Augustinove blažene smrti ba- 
cimo jedan osvrt na njegov sveti život i rad, 
morat ćemo priznati sa zahvalnoću, veseljem i 
udivljenjem obilnu puninu Božje milosti, a s druge 
strane herojsko, besebično, djelatno, ponizno Sve- 
čevo sudjelovanje, koje se troši i izgara u ljubavi 
prema Bogu i bližnjemu. 

Sv. Augustin u svom najmonumentalnijem djelu »O 
Božjoj državi«, u kojemu tumači gotovo nedokučivu 
mnogostrukost dogadjaja svjetske povijesti dolazi do 
ove kratke i sočne formule. »Oba je kraljevstva lju- 
bav stvorila: kraljevstvo dobra Božje ljubavi, koja 
dovodi do preziranja samoga sebe, i kraljevstvo zla 
Božje mržnje, koja dovodi do obožavanja samoga 
sebe«. Pa i u poznatoj molitvi: »Domine Jesu, nove- 
rim me, noverim te«, je varijacija iste opreke: a da 
mi je tebe ljubiti, a sebe mrziti, Tebe uzvisiti, sebe 
poništiti. ' 

Izmedju ovih dvaju polova poniznosti i ljubavi lebdi 
baš jedinstveno cijeli mnogostrani život Svečev, 

Ni jedan asketski i teološki pisac, izuzev sv. Pismo, 
nije tako često, snažno i zgodno istakao potrebu 
poniznosti, kao sv. Augustin. U svojim filozofskim 
djelima nadopunja on neoplatonsku nauku o čišćenju 
sa samozatajom. Oholom racionalizmu suprotstavlja 
on stalno potrebu vjere. U svojoj homiliji o cariniku 
i farizeju plastički i spretno iznosi učinke poniznosti 


prema učincima oholosti, 


Njegova narav je bila upravna, čestita i uvijek te- 
žila k najvišemu, pak je zato Augustin i živio skroz 
prama svojim načelima, Odatle njegovo potpuno siro- 
maštvo, prestrogo čuvanje svih svojih sjetila i svlada- 
vanje općih težnja života, odatle neprestano vršenje 
svoje dužnosti i svoga rada, koji je znao biti težak, 
tvrd i mukotrpan, sasvim da je bio slabe i osjetljive 
tjelesne konstitucije, odatle junačka otmjenost pra- 
ma mučnim i gorkim sumnjičenjima razjarenog Jero- 
nima; odatle beskonačna čednost, kojom je u svojim 
Ispovijestima pred cijelim svijetom skrušeno izmolio 
Confiteor, te se odrekao ambicija i pohota jednog 
pisca, a samoga sebe bezobzirno podvrgao strogoj 
kritici u svojim Retraktacijama; odatle napokon nje- 

gov ganutljiv i potresni pokornički osjećaj na samrt- 
noj postelji. 

Možda kod nijednoga sveca, osim sv. Pavla, nije se 
tako jako očitovao učinak milosti, kao kod Augustina. 
Negdašnja mekoputnost i nezasitljivo častohleplje 
pretvorili su se u strogu i andjeosku čistoću, u savr- 
šeno samoodricanje te žarku i serafska Božju ljubav. 
Bog je tako učinio, da oba ova glasnika milosti mogu 
kasnije dublje, osobnije, jasnije i žarče predočiti i 
uzveličati potrebu i nezasluženost milosti, No i Augu- 
stin poput Pavla _ može da kaže: Ja sam sudjelovao, 
ostao sam vjeran milosti. Augustin je raširio takovu 
upružnost i energiju volje, — koja je naravski uprav- 
ljena prema unutra, — da on može biti stavljen uz 
bok najvećim karakterima i svecima, 

No najviši cilj svakog njegovog teženja jest ljubav. 
Već prema svojoj prirodi bio je sav predan ljubavi. 
Teško je utvrditi, da li je njegov razum dublji, ostriji 
i bogatiji, ili mu je srce šire, plemenitije i žarče. Uzlet 
k Vječnome, Božanskome, Nepromjenljivome bio je 
zadnji stav njegove čitave ličnosti, a takodjer njegova 
spoznanja i htijenja. Dapače i 3nda, kada je u zabludi 
živio priznao je, da je uvijek u Boga vjerovao. »O 
Vječno štara i nova Ljepoto, kako sam te kasno počeo 
ljubitil« Nijedan intelektualni genij u povijesti umnika 
i svetaca, pa ni isti Bogom nadahnuti sv. Toma Akvin- 
ski, nije bio ujedno tako konteplativan i mističan, kao 
hiponski biskup, 

"" Odatle jedinstvo, dubina, toplota, ekspanzivnost i 


dobrota njegove moralke, koja dolazi do izražaja u . 


onoj poznatoj izreci; »Ama et fac quod vis«, »ljubi 
i radi što te volja«. Ljubav prema Bogu i bližnjemu 
je sama sebi zakon, iz nje po sebi proizlazi smisao 
i životno upriličenje moralitetu. Svi pojedini zakoni 
proistječu iz Lex aeterna, iz voije Božje Nigdje tako 

grandiozno i istinito ne odskače teističko katolički 
moralni poredak nad autonomnim, bezbožnim i oholim 
laičkim inoralom novoga vremena, kao u prispodobi 
Augustinove Božje ljubavi s Kantovim moralom, 
“Isto jedinstvo, širokogrudnost i visina askeze izra- 
ženi su u pojmu: »frui Deo, uti creaturis«. Češće, 
osobito u prvoj knjizi De doctrina christiana, izvodi 
Augustin slijedeću misao: Jedini Bog mora biti u 
sebi ljubljen, sve drugo ima samo uporabnu vrijednost, 
te to valja ljubiti u koliko ima veze s Bogom ili Mu 
je slično. Stoga duša smije samo u Bogu počivati, a 
stvorovima se može da služi u koliko oni dovode 
de Boga, upravo kao što putnik može, da uživa ugod- 
nosti prema konačnom cilju, koji hoće da postigne. 
To je isti princip, koji je kasnije proveo sv. Ignacije 
sa uvjerljivom dosljednošću u temeljnom razmatra- 
nju Duhovnih Vježbi (Exercitia): tantum, quantum, 
čovjek mora, da bude ravnodušan prema konačnim 
stvarima, te se njima mora da služi u toliko, u koliko 
mu služe, da se dovine zadnje svrhe, slave Božje. 
Svojom spekulativnom oštroumnošću i empiričkom 
dalekovidnošću, te teologijskom jasnoćom i mističkom 


toplotom, opet gleda u Crkvi i u njenu razvoju vječ- 


no živoga Boga-Čovjeka. Za čast Kristovu on se po- 
sve zalaže, kad nacionalnoj tjesnoći Donatista su- 
protstavlja nadnacionalnu svjetsku univerzalnost Cr- 


'kve te kad protiv prodiranja ljudskog elementa u 


oživljeni Opus operatum, što ga je Krist proveo, brani 
Božansku snagu Sakramenata, Kao sv. Pavlu, tako je 
i njemu Krist sve u svemu. Ovaj afektivni potez 


:nalazi se nerazdruživo sa teorijom protkan u njegovim 


djelima, čak i u ranijim spekulativnim dialozima, a . 
naročito u monumentalnim djelima De Trinitate i De 
civitate Dei. Tako je čitava umjetnost: slikarstvo, 
kiparstvo, hagiografija, povijest askeze i redovničkog 

života ovjekovječila Sveca sa srcem u ruci. Kao jedan 
savremeni doživljaj stoji pred nama sadržajno i lite- 
rarno osebujni razgovor u Ostiji izmedju Augustina 
— Monike i Boga: »Dok se tako razgovarasmo i 
hlepljasmo za božanskom mudrosti, podje nam za ru- 
kom, da s njom neko vrijeme stupimo u doticaj. Glas- 
no kucaše naše srce. Spokojno uzdisasmo«. Snažna 
filozofija povijesti Božjeg kraljevstva, koje obuhvaća 
sve kulturne dogodjaje starog svijeta u vječnom po- 
navljanju odmornog subotnjeg dana: »Tada ćemo mi 
u dokolici gledati, gledati i ljubiti, ljubiti i slaviti. 
To će biti konac bez konca«. 

Da se ispita i posti&ne prava ljubav Božja potre- 
bit je da se vidi kako se vrši ljubav prama bližnjemu. 
»Ova zapovijed, kaže vječna Istina, slišna je oroj«. 
Tako je bilo i kod Augustina, Pastirska ljubav prama 
njegovoj župskoj i diecezanskoj djeci, prama nenao- 
braženim seljacima, zidarima i obrtnicima potiče 
ovog divnog pisca s orlovskim duhom i herojskim 
samoodricanjem, da se potpuno njima upriliči. On se 
odriče finoće jezika i stila, samo da ga ovi prosti mogu 
razumjeti: odriče se onoga, što mu je najmilije, mi- 
stičkih užitaka i spekulativnog istraživanja, da cijele 
dane i godine sravnava njihove sitne trgovine i gra- 
djanske stvari o mome i tvome, te stoku i zemljišta. 
On razdava siromasima ne samo svoju čednu baštinu 
i kukavni imetak, on propovijeda i organizuje ne 
samo običnu Caritas, već takodjer on je i oživljuje, 
na neki način inproviziranom pripomoću u mnogim 
nenadanim nezgodama i ratnim strahotama u doba 
pljačkanja Domatista i drugih nevjernika; čak i sveto 
posudje za istu svrhu znao je rastaliti. Augustin, ka- 
ko kaže njegov biograf Posidije, nije trebao da čini 
oporuku; on-je umro potpuno siromah. To je bilo mo- 
guće samo jednom dalekom, jakom, stvaralačkom, 

idejno bogatom, prilagodljivom duhu i karakteru 
Augustinovu, koji je s jedne strane bio vjeran prin- 
cipima i nepopustljiv, kad se radilo proti naravnoj 
i objavljenoj istini, proti slobodi volje, univerzalnosti 
Crkve, potrebi i nezasluženosti milosti, Troosobnosti 
jednog Boga, na svim tim i različitim frontama znao 
se je boriti, no pri tom znao je drugoga štedjeti, pun 
obzira i blag, te je kod državnih i crkvenih vlasti 
za one koji bi pogriješili i posredovao. 

Dosta pojedinačnih dokaza iz preobilne punine dru- 
gih svjedočanstava njegova jakog i nježnog srca, koje 
je silnom ljubavlju kucalo, On je s Apostolom »sve 
svima postao«. 

Ovako nam se prikazuje svjetao lik najvećeg crkve- 
nog oca, najučenijeg sveca i najsvetijeg učenjaka pri 
njegovu jubileju. Svaku kršćansku dušu to napunja 
svetim veseljem, svetim ponosom, katoličkim čuvstvom 
zajednice, zahvalnošću prama Bogu i odlučnom vo- 
ljom nasljedovanja. Pijo XI. sa svojom velebnom i 
zanosnom enciklikom iz vječnoga Rima prvi je otvo- 
rio ovaj jubilej. Svečanosti na krsni dan, dne 24. 
aprila u crkvi sv, Augustina u Rimu, te u isto doba 
augustinski tjedan što se dovršio u papinskoj Kan- 
celariji, pak svjetski Euharistijski kongres u Kartagi 
širili su dalje po svijetu odjek zvonjave Petrove 
crkve, Svečana zvonjava biskupa i svećenika, sveća- 


nosti religiozne mnogih Redova, koji se ponose nje- 


govom Regulom i svojom je nazivlju, pa mnogobrojne 
stručnjačke i pučke svečane priredbe, promatranje i 
molitva vjernika širit će tu zvonjavu širom svijeta, iz 
jedne zemlje u drugu, te će se tako razviti jedan 
radosni i zahvalni svjetski akord. 


. P. B. Jansen S. J. 

Kontemplacija sv. Augustina 


> Govoriti o kontemplaciji sv. Augustina znači dotaći 
se najbitnije točke njegova života i zaći u srčiku nje- 
gove kontemplativne. duše. Jer sv. Augustin, kao 
možda nitko drugi, pokazuje neobično živi zanos za 


istinu, koju shvaća kao svoje jedino dobro i blažen-- 


stvo, Istina u njegovom životu nije apstraktna pojava, 
već konkretna zbilja, u kojoj ljudsko srce nalazi svoju 
sreću. Pa kao što je istina da postoji u našoj duši 
jaka sklonost ka vlastitoj sreći, tako isto vidimo, da 
kod sv. Augustina ta naravna sklonost nije bila drugo 
do težnja za istinom, On je dobro vidio, da isključivo 
istina može zadovoljiti ljudsko srce. Zato se ie njoj 
predao sa svom svojom dušom i uzeo nju kao naj- 
veći svoj ideal i zadnji cilj svojih nastojanja. Kod 
sv. Augustina kontemplacija istine dovodi do sretnog 
života, . ' 

Ali što je glavno jest to, da je Augustin poistovje- 
tio istinu s Bogom, u kome jedinom može naći izvor 
svake istine i dobra. »Bog je Istina« — običavao je 


reći više puta i tko dođe do prave istine, taj dolazi 


do Boga i konačno do svog posljednjeg cilja, do svoje 
sreće. Tako je Augustin dobro uvidio, da težiti za 
istinom znači: težiti za srećom; a opet težiti za pra- 
vom istinom znači težiti za pravom srećom, koju mo- 
žemo jedino u Bogu naći, 

Ne ćemo se onda ništa začuditi kad vidimo kod 
njega tako impulsivnu težnju za kontemplacijom. Ona 
živa želja za blaženstvom, što je neodoljivom snagom 
buktila u njegovom srcu, ispoljavala se u marljivom 
traženju istine, koju je nalazio u kontemplaciji Boga. 
Tu je bio izvor njegove sreće; u promatranju Božjih 
istina, koje su jedine mogle umiriti njegove želje i 
uspokojiti njegova nastojanja za blaženstvom. 

Zato sv. Augustin pristupa istini sa svim moćima 
svoga bića, On se posvema daje onoj, koja može 
ujedno da ga posvema zasiti. On dolazi k istini ne- 
samo snagom svoga uma, već još i ljubavlju svoga 
srca, A kad je već jednom našao ono, što je tražio, 
on zagrli svom dušom predmet njegovih nastojanja i 
njegovih želja. Njegova je kontemplacija toliko usa- 
vršavanje razuma koliko oplemenjenje volje. 

To je veoma važno za shvaćanje kontemplacije sv. 
Augustina. Uistinu i poganski Platonizam bio se dovi- 
nuo do visoke kontemplacije Boga a mnogi su od tih 
filozofa ostavili divnih stranica duboke nauke o Božan- 
stvu. Ali, uza sav polet duha poganskog filozofa, 
ostaje uvijek njegova kontemplacija bez života, a 
čovjeka ostavlja prazna. Ona mu, istina, pogoduje 
znatiželji razuma, ali ne daje zadovoljstva srcu. Um 
otkriva duboke istine, ali srce ne nalazi smirenje svo- 
jih želja. 

Naprotiv sv. Augustin cijelim svojim bićem zahvaća 
istinu. I što je glavno, on više ljubavlju nego umom 
otkriva i dolazi do tajna Božjih otajstva. Ljubav da- 
kle u njegovoj kontemplaciji igra veliku ulogu. 

To je zato što kontemplacija nije suhoparno znanje 
Božjih predmeta, već intimno osjećanje Boga. Istina 
je, viđenje u kontemplaciji je od temeljnog značenja, 
Štaviše to je glavni elemenat svake kontemplacije, 
tako da bez toga umnog viđenja mi je ne možemo 
ni zamisliti. Ali Augustin dobro zna, da se ne 
može produpsti neku tajnu bez nekog zajedničkog | 
osjećanja predmeta. Ako hoćemo uistinu shvatiti neki 
predmet, mi moramo imati neku stalnu simpatiju pre- 
ma dotičnom predmetu, koji želimo shvatiti. Drugim 
riječima, treba da nam predmet bude srodan, da ga 


* uzmognemo shvatiti. Razumije se — veli on — da mi 


ne možemo ništa shvatiti svojim srcem, Ljubavlju osje- 


285 


ćamo a ne spoznajemo. Ali, kad smo donekle upoznali 
neki predmet, ako ga uzljubimo, ljubav će učiniti, da 
ga još bolje upoznamo. Kad se već jednom udomila 
u našem srcu ljubav o nekom predmetu ne ostajemo 
hladni prema njemu. Osjećaj simpatije nas nagoni, 
da što bliže pristupimo obljubljenom objektu i tjera 
nas, na neki način, da ispitamo njegovu narav. Jer 
naša ljubav ne trpi, da nam išta bude nepoznato o 
onom, što nam je drago, ' 

S druge strane, lakše se približujemo predmetu, 
koji nam je simpatičan, tako da ono sredstvo osoba, 
koje se međusobno ljube, čini da ga bolje upoznamo, 
U tom smislu dobro je kazano, da je ljubav osjećaj 
predmeta, kojim proživljujemo u svojoj duši osjećaje 
obljubljene osobe. Mi tada jedno osjećamo s njom, 
jedno želimo, jedno trošimo; u jednu riječ: jedno te: 
isto ljubimo. 

To je ono veliko mističko jedinstvo, koje u nama 
vrši nadnaravna ljubav, a kojom postajemo jedan 
duh s Bogom. Naši se osjećaji na divan način izjed- 
načuju s nedokučivim osjećajima Božjim i naše srce 
postaje slično božanskom srcu Boga. Kao da je obo- 
žanstvenjeno naše ljudsko srce, mi ljubimo samo ono 
što Bog ljubi, tražima samo ono što Bog hoće i za- 
dovoljavamo se samo s onim što nam Bog daje. Pa, 
.dok se naše srce potpuno stopi sa srcem Božjim, 
dotle naš um dođe do stalnog uvjerenja, da izvan 
Boga nema ništa što bi bilo vrijedno naše ljubavi. 

To nastane po tome, što je ne samo naše srce 
ražareno već je i um nebeskom svjetlošću osvijetlje- 
no. Mi tada shvaćamo, Ali tako shvaćamo Boga, da 
nam se on pričini kao naše najveće dobro i naša 
jedina istina. Uistinu mi ne shvaćamo svestrano Božju 
narav, To je nemoguće na ovoj zemlji. Ali zato mi 
imamo stalno uvjerenje, da izvan Boga nema ništa 

tako važna za nas. Bog nam izgleda kao najsavrše- 
niji, štaviše kao jedini dostojni objekt naše ljubavi. 

I mi tu istinu shvaćamo bez razglabanja, bez do- 
kazivanja i bez argumentiranja, Mi vidimo i osjećamo 
duboko nutarnje osvjedočenje i nimalo ne dvojimo, 
da je tako i da tako mora biti, 

Eto zašto mi izgubimo svaki osjećaj za sve drugo, 
što nije Božje. Imamo samo jedno nastojanje, da na- 
đemo Boga i da ga uzljubimo, Sve drugo je isprazno, 
zapravo sve drugo je ništa što nije Bog. Zato 
i dobivamo neku tajnu sposobnost, da  uži- 
vamo u Božjim stvarima, A to uživanje u stva- 
rima vjere pruža pravedniku neko rajsko veselje, ko- 
jim predosjeća onu neopisivu radost, koju ćemo imati 
kad budemo potpuno zaronili u kontemplaciju Boga. 
Tada će uistinu biti i potpuno shvaćanje i potpuno 
uživanje, 

Ali ne zaboravimo, da se već sada možemo, barem 
donekle, približiti tom veselju i barem izdaleka pred- 
osjetiti život blaženika na nebu. A taj život nalazimo 
u kontemplativnoj kreposti, koju nam pruža sv. Au- 
gustin i koju nam je on tako divno opisao u svojim 
djelima a tako živo predočio svojim životom. 

Njegovu kontemplaciju, koja je ujedno bila odraz 
njegova života, mogli bismo definirati s ovim riječima 
vič, Martin-a: »Kontemplacija jest osjećaj Božjih 
stvari, uvjerenje, da izvan Boga sve je ispraznost i 
napokon sposobnost da u stvarima vjere osjetimo po- 
sebni užitak«, i 

Sv. Augustin nam više puta govori o tom mistič- 
kom osjećaju Boga. On nam izrazitim riječima opi- 
suje onaj tajanstveni doticaj duše s Bogom, kojim do- 
lazimo u unutarnji odnošaj s Istinom i Dobrotom. U 
svojoj duši mi u tom stanju opažamo Boga, mi mu se 

tijesno približujemo, općimo s njime, Mi se dotičemo 
Boga — kako se to lijepo izrazuje sam sv. Augustin. 

Razumije se, da taj intimni osjećaj s Bogom duša 
ne može postići svojim naravnim silama. Ona to ne 
može postići radi jednostavnog razloga, što se za to 
mističko osjećanje Boga bezuvjetno traži neka srod- 
nost Boga i duše. Animalis homo non percipit ea quae 
sunt spiritus. Pa kao što sensualno biće ne može shva- 
titi ono što je duhovno, tako isto i čovjek u naravnom 
redu ne shvaća ono što je Božje. On se mora do Boga 
podići. Njemu treba božanske sile, nadnaravne moći, 
kojom će se dovinuti do Boga i donekle shvatiti ono 
što je Božje. A _mi znamo, da to jedinstvo Boga i 
čovjeka postižemo samo njegovom nadnaravnom mi- 
lošću. ' 

To opet ne znači, da bi nam ta milost kontempla- 
cije bila tako tuđa, e joj se ne bismo mogli nikada 
nadati. Naprotiv Bog je pripravan, da to svakome 
dade. On hoće da svakog pravednika obdari tim izvan- 
rednim darom svoje Dobrote i pridigne ga tajni svog 
srca, Zar nije on sam, koji nas svagdano pozivlje neka 
dođemo i blagujemo sa stola njegove mudrosti, nek 
pijemo vino njegove ljubavi? | 

Sv. Augustin nas na više mjesta opominje kako mo- 
ramo sa svim svojim silama težiti za tom kontempla- 
cijom Boga. Nikad ne smijemo prestati da tražimo 
Boga, a u našem srcu ne bi smjela nikada prestati 60- 
riti vatra ljubavi, kojom treba da nastojimo doći do 
tajna božanskih. Mi znamo, da nas On već ne smatra 
tuđincima, već nas je pozvao slatkim imenom svojih 
prijatelja. On pače hoće, da mi takvi i budemo. Otvo- 
rio nam je zato široko svoje srce, otkrio nam je svoj 
Život i pozvao nas na jedinstvo osjećaja. On hoće + 
pače to traži od nas — da imamo njegove osjećaje, 
da uđemo u njegove tajne i da nam bude otkriven 

svaki kutić njegove naravi. Un dakle zahtijeva od 
nas, da upoznamo njegove tajne i da se izjednačimo: 
s njegovim osjećajima, pa da živimo s njegovim živo- 
tom, Drugim riječima, Bog nas jasno pozivlje, na mi- 
stičku kontemplaciju. 

Ali sv. Augustin nas dobro opominje, kako se mo- 
ramo pripraviti svetim životom na tu veliku milost 
Božju. Već je sam božanski Spasitelj kazao, kako 
će samo oni, koji su čista srca Boga vidjeti. A. naš 
teolog, tumačeći tu izreku evanđelja, naglasuje, kako 
se bezuvjetno zahtijeva čistoća života za dar kontem- 
placije. Kao što se samo u čistom jezeru odrazuje 
zraka sunčanog svijetla, tako se isključivo u čistoj 
duši nastanjuje svjetlost Božje istine, Mlitavi čovjek 
i preveć pe privezan za zemlju, da bi se mogao izdig- 
nuti na visinu Božje naravi. To više što je kontempla- 
cija svojstvo samo onih duša, koje su smirile svoje 
tjelesne nagone i uživaju mir sinova Božjih. Samo u 
takvim dušama, koje su našle svoj pokoj u Bogu, 
može da siđe milost Božje mudrosti. A onda ta ne- 
beska mudrost postavi još savršeniji uređaj u čovjeku 
i dade pravedniku potpunije smirenje srca. Čovjek 
osjeća veselje Božjeg života i raduje se dodiru nje- 
sove milosti, 

Zato nas sv. Augustin neprestano opominje neka 
ustrajnom molitvom prosimo za taj uzvišeni dar Božje 
kontemplacije, Mi to moramo moliti i zato, što znamo, 
da u toj kontemplaciji čovjek dolazi do svog konač- 
nog savršenstva i nalazi smirenje svojih težnja i krš- 
ćanskih nastojanja. A onda, kad Bog vidi ozbiljnu 
našu želju, otvorit će svoje božansko srce, raskrit će 
tajne svoje intimne naravi i uvest će nas u kontem- 
placiju svog života. Mi ćemo onda, po primjeru veli- 
kog Augustina, i osjećati i donekle shvaćati Boga. 

O. Hijacint Bošković. 

Augustinovo duhovno usavršivanje 

Mnogi Augustinovi životopisci mnogo govore o nje- 
govoj grešnoj prošlosti. Bertrand, a osobito P a- 
pini, pretjeruju u risanju svečevih mladenačkih gri- 
jeha, Dočim rijetki dostatno govore o svečevoj intim- 
noj duševnoj borbi i njegovu postepenom du- 
hovnom usavršivanju. A ipak je Augustin u 
prvih d e v e t poglavlja svojih »Ispovijesti« htio 
više da istakne Božje milosrđe prema njemu greš- 
niku nego li sami svoj grijeh. Pjevao je dobroti Božjoj, 
a ne svojim grijesima. 

Ako pomno pazimo na analitički Augustinov pri- 
kaz djetinjstva i mladosti, uzorak nenatkriljive psi- 
hološke introspekcije, zapazit ćemo, kako se on po- 
stepeno oslobađa od grešnih navika i 
kako se postepeno usavršuje i ujedi- 
njujesBogom. Od časa obraćenja neprestano je 
duhovno rastao u ljubavi Božjoj, kao što je od dje- 
tinjstva preko mladosti do obraćenja postepeno sje- 
kao, palio, ništio u svojoj duši sve, što je grešno, U 
duhovnoj kirurgiji pokazao se više nego specijalista. 

Anđeo čuvar Augustinova života bila je njegova 
dobra majka Monika. Ona mu je i tjelesna i du- 
hovna roditeljka. Tvrdi Concetti*, da nema ništa 
istinitijega i stalnijega od te istine. Stoga i sam sve- 
tac u IX. poglavlju »Ispovijesti« izriče sinovsku za- 
hvalnost svetoj majci na tolikoj ljubavi. Rijetko je 
kad bilo veće i mudrije majke od Monike. I moli 
i plače da obrati sina, jer a puno, materinski, kršćan- 
ski ljubi. Njezine su molitve i suze osvojile Srce Bož- 
je, da svojom svemoćnom milošću kao nekoć Pavla 
.tako sad obrati i Augustina, Njegovo obraćenje po- 
četak je postepenog usvršivanja i svetosti, 


* Concetti: »S. Augustini vita«, Tolentini, 1929, str, 102, 

Već u X, poglavlju Augustin počinje otkrivati in- 
timne borbe za svoje duhovno oslobođenje, Po vjeri i 
ufanju preobrazuje se u novog čovjeka. Ljubav ga 
usavršuje i ujedinjuje s Bogom, Ujedinio se po ljubavi 
s Kristom, jer ga je svlađao strah Božji, bio je 
pobožan kao dobro dijete, srkao je znanje 
svetaca, vježbao se u apostolskoj jakosti, svakog 
jesvjetovao na dobro, čistio je srce od i naj- 
neznatnijeg grijeha, jer je ljubio mudrost svetaca. 
Ljubav ga je Božja opila, očistila i posvetila. 

1. Augustin je pun straha Božjega. Svetac uči da 
»pobožnost počinje sa strahom, svršuje s ljubavlju« 
(De vera rel. XVII, 33.), Strah je Božji obratio Augu- 
stina. Strah ga je Božji pratio u djetinjstvu i mla- 
dosti, I onda kad je griješio. Neki pisci previše crnom 
prikazuju njegovu mladost, pokupivši iz 9 prvih po- 
glavlja »Ispovijesti« samo »dedecora«, Dočim svetac 
tvrdi da su ga od »dubljeg ponora tjelesnih naslada 
udaljili strah smrti i budućeg suda«. I ovaj strah 
Božji, veli on: »nije nikad utrnuo u prsima mojim« 
(6. Confes. XVI, 26). 

Augustin je posjedovao sveti strah Božji, jer je 
uvijek vjerovao u opstojnost Božju, »Vjerovah, kat- 
kad jače, katkad slabije, ali sam uvijek vjerovao« 
(6. Confes. V, 8.), Ovu mu vjeru nijesu oborile ni 
protuslovne tvrdnje filozofa, koje je gutao. Strah je 
Božji bio urođen u njegovoj duši, Monika ga je zali- 
jevala svojim suzama, U školi je imao pobožnih dru- 
gova, od kojih je mnogo naučio o nevidljivom Bogu. 
Bio je u društvu zlih, ali svjedoči svetac »uvijek sam 
zazirao od njihovih djela« (3. Confes. III. 6). Jer se 
strašio Boga, prezirao je kult sotonski. U 16. godini 
molio je: »Daj mi, Gospode, čistoću i uzdržljivost« (8. 
Confes, VII. 17.). U 17, je dobio sina, kojemu je dao 
ime Adeodat, Sam ga je odgajao »u zakonu Božjem«. 


* 

Manihejci su mu skrivili, da nije shvatio sv, Pismo, 
da nije razumio čistoću,,., a ipak je suznim očima 
molio Providnost, da ga pomogne (De util. cred. VIL 
20.). U 30. godini poče slušati velikog Ambrozija, 
s čijih je usana čuo riječ istine i straha Božjega. Kad 
ga u 31. godini mučio problem zla, jer ga nije znao 
spojiti sa dobrotom Božjom, sam ispovijeda, da ga 
je grizao strah od smrti, jer nije riješio tu zagonetku 
(7, Confes, V. 7.). Vjerovao je u Isusa Krista, Sina 
Božjega, Spasitelja našega. 

Svetac je u svetom strahu Božjem napredovao, Ni- 
kad se u njegovom srcu nije ugasio strah smrti i suda 
Božjega. Taj ga je strah postepeno obraćao. Nijesu 
ga zadovoljile filozofije. Težio je za filozofijom 
Ljubaviilstine. Veli Nebridiju i Alipiju »dajmo 
se na samo istraživanje istine« (6. Confes. XL. 19-20.). 
Stoga on plače, što nije u službi Božje ljubavi. Još 
nije imao božanske snage da upotrebi božanski lijek 
»uzdržljivosti«. Na molbe majke odluči da svo- 
je duševno stanje uredi zakonitom ženidbom. Ali mu 
pod oštricom straha Božjega sinu misao, nije li i on 
pozvan da ide stopama Isusovim mjesto širokim pu- 
tem općih zapovijedi, 

U času približavanja Bogu, Augustin veli, da je 
najnužnije uslijed straha Božjega obratiti se Gospodu, 
da se dozna volja Božja, koja naređuje, što se ima 
željeti, a što izbjegavati (2. De doctrina 
christ. VIL). Ponticijan mu je navijestio volju Božju 
ispripovijedivši mu život Ante pustinjaka i obraćenje 
Viktorinovo. I ako ga je peklo »desiderium concu- 
bitus«, ipak odluči nasljedovati Antuna i trijerske 
palatinske vojnike, koji odoše za velikim ocem pu- 
stinjaka. Još tada je Augustin bio »sordidus«, »ma- 
culosus«, »ulcerosus«... prestrašio se sam sebe, a 
nije znao, gdje da pobjegne od sebe, Strah ga je Božji 

progonio, pekao i čistio. Pročitao je Pavlov poziv: 
»Obucite se u Gospodina Isusa i ne živite tjelesno u 
pohotama«. Osjeti mržnju na svoj tjelesni grešni ži- 
vot. Zaželi se obući u trpećega Isusa Krista, I povuče 
se u Cassiciacum. Tamo se čistio i preobrazivao u no- 
vog čovjeka. I moli Gospoda: »Kako se k tebi dolazi, 
nauči me«, Sebi veli: »Ništa drugo nemam nego vo- 
lju«, Svoju će volju Augustin posvetiti Bogu, da se 
posveti (Solil. I 5.), — A duša mu dovikuje: Augu- 
stine, postojano vjeruj u Boga i Njemu se sav po- 
vjeri. — A on odgovara: i čujem i vjerujem i slušam i 
molim, da čujem što mogu više. Soliloquia su 
pjesma njegove vjere i puzdanja u Boga. Stoga odlu- 
čuje bježati od tjelesnih, prolaznih užitaka, prijatelja, 
časti, jela, bogatstva, čežnje za zdravljem... a hoće 
mudrost. I zaključuje (Solil, IX,—XIIL): »Sensibilia 
fugienda«, Strah ga je Božji doveo do ove mudrosti. 

I do poniznosti je došao strašeći se suda Božjega. 
Osnova samostan, Izabrao je za baštinu — dom Go- 
spodnji, Pa i tu traži posljednje mjesto. Kad se po- 
nizio, Bog ga je počeo uzvisivati, Na zahtjev naroda 
bi zaređen za svećenika. Napisa pismo biskupu Va- 
leriju puno straha Božjega. Da posluša volju Božju 
primi se svećeničkog (391. £.) i biskupskog (395. g.) 
tereta. Posvećuje se da radi za Boga. Sve je sile 
uložio da mu vjerno služi, jer je bio svijestan strašnog 
suda, kad će vječni Sudac činit račun sa slugama 
svojim, Njegova djela, riječi, pisma, govori.,, sve je 
prožeto svetim strahom Božjim. Da se ne bi česa 
strašio u času smrti, Boga se strašio za života. Stoga 
je i napisao »Retractationum libri duo«, jer 
je htio biti na čistu sa mirom svoje savjesti. Riječi, 
djela, govore, knjige, pisma... sve je Augustin tako 
usavršivao da se ne bude imao čega strašiti u dan 
suda, U ovom je svetom strahu Božjem živio i umro. 

Umro svetački, Posidije tvrdi, da je u posljednjim ča- 
sovima htio, da mu na zid prislone psalme Davidove: 
gledao ih je, šaptao i plakao. Strah Božji je Augu- 
stina otrgnuo od ponora propasti, Strah ga je Božji 
obratio i posvetio. Strah ga je pripravio za ljubav. 
Strah ga je izliječio, ljubav će ga duhovno oploditi. 
2. Augustinova pobožnost. »Pobožnost je, uči sve- 
tac, pravi kult pravog Boga«. Augustin je bio pobo- 
žan. Od srca. I prije obraćenja, Sam tvrdi da se 
oslobodio manihejskih okova  »suznim molitvama 
Providnosti«, Vjerovao je, da Bog jest i da se brine 
za svijet. Vjerovao je u Krista i Crkvu katoličku, 
koja ima svete Knjige, Uzdao se u Boga. I molio mu 
se u potrebi. Trebalo je da se Augustin penje: da 
napusti strah, a prepusti se struji ljubavi Bžje. Duh je 
Sveti po ljubavi sišao u njegovo srce. Poslije 30. go- 
dine nastojao je po pobožnosti da se najintimnije sje- 
dini sa Gospodinom Bogom. Osvojivši ga milost Božja 
zamrzi sve naslade tjelesne, Ostala je glasovita nje- 
gova riječ Alipiju: »Quid est hoc quod audisti? Surgunt 
indocti et coelum rapiunt, et nos cum doctrinis nostris 
ecce ubi volutamur in carne et sanguine« (8. Confes. 
VIL, 19.). Obrati se, jer mu se smilovalo milosrđe 
Božje. Sad sve učini ovaj div silne volje da se po 
Pavlovu nauku sakrije u Kristu. Sa ognjišta njegova 
srca počele su vrcati iskre čiste ljubavi. Žudi za sret- 
nim, mirnim, blaženim životom u Bogu. Moli Boga 
za milost, da ga zna dobro moliti, da ga oslobodi 
slaboće, da se ujedini s njime (1. Solil. I, 2.). I prije je 
Augustin vjerovao i nadao se, Sad moli i ljubi. Po- 
stao je pobožan. Divan je bio onaj prizor u Ostiji 
za zvjezdane noći, kad je na prozoru s majkom raz- 
govarao o onom, što oko nije vidjelo, ni uho čulo, 
niti u srce ljudsko ušlo, Govorili su o ljepoti svemira 
i tajnoj veličanstvenosti vječnosti, Monika je gledala 

sina, I uživala je svetica. Reče sinu: — »Sad mogu 
umrijeti. Želila sam da te vidim kršćanina katolika, 
prije nego umrem. Bog mi je i obilnije dao, da te 
vidim, poslije nego si prezreo zemaljsku sreću, slugćom 
Njegovim« (9. Confes. X.). zA 
Augustin kao sluga Božji neprestano je gojio i 
razvijao svoju pobožnost, Ljubio je sv. Pismo: u 
njem je našao kruh i napitak da življe i čvršće 
štuje Boga. Veli Posidije, da je dan i noć razmatrao 
nad zakonom Božjim. Sam ispovijeda da je i mrvice 
slobodnog vremena uložio »u čitanje sv. Pisma«. 
Došao je do tolikog poštovanja riječi Božje, da je 
rekao da čovjek toliko više ili manje pametno go- 
vori: »koliko je više ili manje napredovao u sv. 
Pismu«. Augustin je svu svoju gigantsku borbu protiv: 
arijanaca, gnostika, manihejaca, donatista, pelagija- 
naca vodio oslanjajući se na sv. Pismo. I u svojim 
moralnim i pobožnim djelima sve prožimlje sa sv, 
Pismom. AJ 
Augustin, jer je bio pobožan prema Bogu, ljubio 
je njegove nadahnute riječi. Jer je bio pobožan, ljubio 
je i djelo Božje — sv. Crkvu. Za nju se lavovski 
borio. Ljubio je kao majku. Na njezinim je materinim 
prsima crpio istinu i ljubav. Pače tvrdi da ni »Evan- 
đelju ne bi vjerovao, kad ga ne bi na to sklonio 
auktoritet Crkve« (Epist. contra manich, V. 6.). Za nj 
je: »Crkva katolička — istinita majka Kršćana« (De 
mor, Eccl. cath, XXX. 62.). Ljubio je Crkvu vojujuću 
i Papu u Petru i njegovim Nasljednicima. Priznavao 
je Papin primat jurisdikcije i privilegij infalibiliteta u 
stvarima vjere i morala. U jedinoj Petrovoj katedri 
nauk je istine. Kad je Papa kao učitej svoju riječ 
rekao, on je zaključio: »Causa finita est: utinam ali- 
quando etiam finiatur error« (Sermo CXXX, 10.). — 
Istom ljubavlju kao vojujuću Augustin je volio slavnu 

i trpeću Crkvu. Prema Crkvi bio je djetinjski pobo- 
žan, Gojio je i širio kult Crkve. Branio je kao niko 
protiv svih heretika. Stoga su ga paklenski mrzili, 
U tom Jeronim vidi posebnu njegovu slavu. 

Naš je svetac ljubio Crkvu, jer je ona mistično tijelo 
Kristovo. Ništa mu nije bilo draže i slađe odKrista. 
Krist mu je bio učitelj, koji ga je iznutra grijao i 
prosvijetljivao. U Njem je gledao i ljubio Posrednika 
između Boga i duša, Na ovoj je Augustinovoj ideji 
Bonaventura sastavio čitav svoj Itinerarij, Krist je 
most između stvora i Stvoritelja. Sva je Augustinova 
nada u Kristu: bez Krista bi očajao. Svetac je sve 
svoje molitve Bogu upravljao po Isusu, a u svim svo- 
jim govorima sve je poticao, da štuju i ljube Isusa. 
Heretici su Augustinovu ljubav prema Isusu smatrali 
pretjeranom, a on odgovori: »da amantem. ., da desi- 
derantem,,, da esurientem.., et scit quid dicam«. 
Samo ljubav može shvatiti Augustinovu pobožnost 
prema Kristu. Ljubio je Isusa, jer je prezreo zemalj- 
ska dobra, nevolje pretrpio, od Majke se Djevice ro- 
dio, rodio ponizno u posljednjem kutu sv. Zemlje, 
kao zgoljni siromah, nije htio biti kralj zemaljski, bio 
je ponizan, gladan, žedan, trudan, znojan, pogrđen, 
mučen, vezan, bičevan, propet.: Isus nas je ljubio i 
trpio; da nas otkupi, na izazove je šutio, uvrijeđene 
uvrjede opraštao! Umro je, koji je mrtve uskrisivao. 
Uskrsnuo je da ne umre, i da niko ne prezre smrti, 
kao da više ne će živjeti. (De catech, rudibus, XXII- 
111). Stoga je Augustin bio pobožan Isusu i htio da ga 
svi ljube. A budući da je Euharistija srce Srca 
Isusova klicao je kao zaljubljeni pjesnik: »Zazivljem 
Tebe, Bože moj... u dušu moju... da te primi iz 
želje, koju joj udahnjuješ«, — »Daj mi Tebe, Bože 
moj i vrati mi Tebe«. — »Tebe hoću, pravdo i nevi- 
nosti lijepa«. — »Bože moj, živote moj, sveta moja 

slasti, ., ko će mi dati da dođeš u moje srce i opiješ 
ga«.., I bezbroj citata mogao bih navesti iz svih 
Augustinovih djela. Svakog je pozivao da s njim slavi 
i štuje Euharistijskog Krista. »Nek niko ne reče da 
ima drugi put za spas... bez blagovanja tijela i Krvi 
Kristove«, (In psal. XCVIII, 9.). Stoga je još u one 
prve vijekove Crkve preporučivao čestu, dnevnu sv. 
Pričest, »Živite tako da zaslužite da se svaki dan _pri- 
češćujete«, dovikuje dragi svetac, »Tko nije dostojan 
da Isusa prima svaki dan, nije dostojan ni svake go- 
dine«, Kao što tijelo žive od duše, tako i duša može 
da žive samo od Isusa. Tijelo Kristovo, a mi smo 
mistične česti tog tijela, može da žive, uči Augustin, 
samo od duha Kristova. Stoga smo svi kršćani u Kri- 
stu jedno. Euharistija je: »Sacramentum  pietatis, 


 signum unitatis, vinculum caritatis«. U Euharistiji je 


Kristova realna prisutnost. Kruh i vino, čitava sup- 
stancija obaju elemenata, pretvaraju se u pravo Tijelo 
i pravu Krv Kristovu. Stoga treba pripraviti čista srca 
za blagovanje. Veli svetac: »Noli parare fauces sed 
cor« (Sermo CXII, 5.). Augustinovo je srce bilo svje- 
tiljka pred Tabernakulom. 

Jednako je bio pobožan prema Kristu Kralju, Presv, 
Trojstvu, sv. Josipu. Sinovski je bio pobožan Majci 
Mariji Uči Augustin, da je Marija začeta bez 
istočnog grijeha i to »propter honorem Domini« (De 
nat, et grat. contra Pel, XXXVI, 42.). Prvi je od 
Otaca, veli Concetti (op. cit. str, 218.), ustvrdio ovaj 
posebni Marijin privilegij. On slaveći Marijino Mate- 
rinstvo divi se Njezinu Djevičanstvu. Štuje je kao 


Majku sviju nas. Izvodi: »Virgo Christi — Mater 


Christi«. Djevice su majke Kristove, ako čine volju 
Oca Njegova. (De sancta Virg. V, VI, 5-6.). Djevice 
imaju da nasljeduju Djevicu. Djevicu, čija je najveća 
slava — Materinstvo. »Virgo Tua gloria partus«. — 

Dalje uči Augustin: Kao što je Eva bila uzrok gri- 
jeha, tako je Marija uzrok zasluga. Eva nas je usmr- 
tila, Marija oživjela. Ko hoće da ide k Isusu, nek mu 
ide po Mariji, jer je »sama Djevica Marija zaslužila 
da bude proglašena Majkom i Zaručnicom Gospod- 
njom«. On je ovako uzvišeno mislio o Gospi, jer uči: 
»Tijelo je Isusovo — tijelo Marijino«. Marija je 
»ljestve po kojim se Isus spustio na zemlju«, Marija 
je i u Muci sa Sinom: »Križ i čavli Isusovi bili su 
križ i čavli Marijin. Sa Sinom je bila propeta i 
Majka«. Radi svega toga Marija je za Augustina 
»zrcalo božanstva«. Svih je nas grešnika »nada je- 
dina«, Svetac je želio da Joj svi budu pobožni, a oso- 
bito svećenici, čija je ona poglavito Majka. Kad je 
Augustin bio ovako toplo pobožan Bogu, Crkvi, Isusu 
u Euharistiji i Mariji, zar je čudo da je od velikog 
grešnika postao — veliki svetac? 

3. Augustin u znanosti svetaca, Sveci su se sma- 
trali slabim. Svoju su jakost bazirali na Bogu. To je 
njihova znanost, Augustin je već u 30. godini počeo 
navikavati se na ovaj nauk svetaca, Čitanje platon- 
skih djela dovelo ga do istraživanja netjelesne istine. 
To ga je znanje napuhivalo. Manjkala mu je Kristova 
ljubav u poniznosti. Ponizno znanje našao je u sv. 
Pavlu. (7. Confes. XX. 26.). Pavao je naučio Augu- 
stina da je čovjek po sebi potpuno nemoćan. Snaga 
mu je Krist koji odozgor prosvjetljuje i krijepi. Zna- 
nost svetaca uči, kako se ide do Krista. Augustin već 
kao katekumen u 33. godini moli: »Zapovijedaj, mo- 
lim, i naređuj štogod hoćeš, ali otvori i ozdravi uši 
moje, da čuju glas Tvoj... da pripoznam Tebe... 
i nadam se da ću, štogod zapovjediš, učiniti«, (1. Solil 
IL 5.). A u 46. godini veli: »Da, Domine, quod jubes 
et jube guod vis«. (10, Confes, XXIX, 40.). Htjeti mo- 
liti i znati moliti to je nauk svetaca, jer je čovjek po 

sebi slab. Augustin je molio, jer je vidio svu nemoć 
svoju, I napredovao je. Duhovni napredak više ovisi 
od molitve i razmatranja, nego od slušanja i čitanja. 
Bogu su naša djela draga, ako ih u poniznosti poč- 
nemo i svršimo. Isus je poniznost. Nije veliko znanje 
— znati: poniziti se i moliti, to je mudrost Kristova i 
znanost svetaca. Augustin je naučio iz Isusova života, 
da je poniznost temelj sve savršenosti. Stoga svakom 
dovikuje: »In te fodi fundamentum humilitatis et per- 
venies ad fastigium caritatis«. (Sermo LXIX, 24). 
»Ispovijesti« su uzor poniznosti. Ispovijeda se da 
dublje položi temeljni kamen poniznosti. Niže nije 
mogao. Kad je sišao do temelja svoje bijede i nemoći, 
na krilima ljubavi poleti do Boga. I pjeva Bogu: »O 
ljubavi, koja uvijek goriš i nikad se ne trneš, ljubavi, 
Bože moj, užeži mel« Sve svoje pouzdanje stavlja u 
Boga: »Jedina nada, jedino pouzdanje — Tvoje milo- 
srđe«. Od svetaca je naučio da se drži za slaba i 
nemoćna, da se svemu nada od Božjeg milosrđa i 
postao je divan svetac, 

4, Augustin se usavršuje u jakosti, Jak prima pogi- 
belji, snosi velike trude, Jaka srca, velike duše, samo 
ustrpljivi i ustrajni to mogu. Svetačka je jakost, veli 
svetac; »ljubav, koja lako snosi sve radi ljubavi kojeg 
ljubi«. (1. De mor. Eccl, cath. XV. 25.) A ima li išta 
težeg nego svladati zle navike? Augustin je morao 
steći silnu duševnu snagu da u sebi svlada starog, 
grešnog čovjeka, Snažan je ko se oslanja na Gospoda. 
»Sva moja nada, Gospode, nije nego u prevelikom 
milosrđu tvome«. Moli Boga da mu da snage, da ne 
klone u vršenju njegovih zapovijedi, da mu zasladi 
trude i borbe u poteškoćama duhovnog usavršivanja. 
Vjerovao je, nadao se i uživao u tom da je samo Bog 
jakost njegova. I smrt je želio, samo da vidi lice Boga 
jakoga: »moriar ne moriar, ut eam videam«, (1, Con- 

fes. V, 5.) Silna je ovo duševna snaga, koju je uronio .. 


u more neiscrpive ljubavi, koja sve trpi radi Boga 
Ljubav ga je osnažila, da može snositi sve poteškoće, 
Uspio je, jer je pretpostavio »scientiam scientiae« — 
snagu Božju svojoj moći. Junački je prigrlio bol i 
muke: kraljevski je to put jakih duša. U 13 knjiga 
»Ispovijesti« do sitnica analizira svoju nemoć i vapije 
za snagom i pomoću Gospodnjom, Kao dijete pouzda- 
no se predao u ruke Božjeg milosrđa, »Te duce — 
veli Bogu — in me redam et in Te.« (2. Solil, VI, 9.). 
Drugi put veli: »Potestas nostra Ipse est.« (Ib. I. 1.). 
I postao je smion, vjeran, jak vojnik Kristov. Premda 
je čitav svoj vijek bio fizički slab, boležljiv i kukavan, 
duševno je bio jak i silan. Još 386, on piše: »pulmo 
meus cedere ceperat et difficulter trahere suspiria« 
(3. Confes. IL. 6.). Imao je plućnu bolest, Ona ga je 
mučila preko 50 godina. Glas mu se gasio. U jednom 
pismu (Epist. XXXVIIL 1.) veli: »nec ambulare nec 
stare nec sedere possum rhagadis vel exochadis dolore 
et tumore«. A ipak junački veli: »Recte sumus« i moli, 
da Bog bude s njim i ne boji se nikakva zla. Ne moli 
Boga, da mu digne boli: samo Ga moli da ga u bolima 
pomogne. To je svetačka snaga. Ona ga je podržala 
svježa i vedra u silnim borbama sa hereticima, Sve 
su protiv njega izmišljali, ocrnjivali su ga i ozlogla- 
šivali, jer je nemilice tukao njihove zablude, Augustin 
se borio i trpio na zemlji za Isusa nadajući se da će 
Ga u vječnosti imati za nagradu. Ništa nije skršilo 
njegovu snagu, jer se oslonio na Boga. Bio je mudar 
svetac, 

5. Dobar savjetnik, Savjet je dar Duha Svetoga, 
Odnosi se na bližnjega, kojeg se mora duševno i tje- 
lesno pomagati. Augustin je pomagao svakoga, ljubio 


i neprijatelje. Traži najbjednije da ih svojim savjetom > 


pomogne. Najprije obraća platonske akademik e, 

koji su očajavali da mogu naći istinu, Da ih dobro 
svjetuje, napisao je za njih čitavo djelo. Isto je učinio 
za svoje komenzale u Cassiciacum. Na 33. god. 
svojeg rođenja, da ih svjetuje o pravom i punom bla- 
ženstvu, napisa: »De beata vita«. Svojim učeni- 
cima napisa »De ordine«, Svjetuje, kako se od 
tjelesnih stvari prelazi na netjelesne. U ovom je djelu 
Augustin savjetnik sve kat. učeće mladosti, 
koja traži pravu mudrost, Uči je da se čuva od bluda, 
pretjeranog jela i pića, nečednog kulta tijela, igara, 
spavanja, ambicije, novca, koji je »artissimum vene- 
num«; svjetuje mladost da ništa nervozno ne podu- 
zimlje, nikoga ne prezire, ne pretjeruje, kad osuđuje, 
ne škrtari kad oprašta, ne kažnjava ako ne služi za 
bolje, ne oprašta što vodi k gorem, da smatra sve za 
svoje kojima je pretpostavljena, tako da gospodari 
da joj je drago služiti, tako služi da joj je mrsko 
gospodariti, da izbjegava neprijateljstva i nikome zla 
ne čini, da traži prave prijatelje, časti časne ljude... 
nek Boga štuje, na Nj misli, Njega traži... Zlatni su 
ovo savjeti. On od mladosti traži nagradu: »Rependite 
mihi beneficium«... »reddite mihi mercedem«, Ali 
traži nagradu svetačku: »Boni estote«. (1, De Ordine, 
X. 29.). 

Augustin je dobar savjetnik i svojim neprijateljima. 
Svjetuje i uči manihejce o Bogu, duši, ljudskoj 
naravi, Isusu Kristu. Pobija njihov racionalizam, da 
je ljudski um najviši kriterij istine u božanskim i čo- 
vječanskim stvarima. Moli Boga za sve duševne bijed- 


nike da ih prosvijetli i pomogne, da im bude milosrdan 


kao što je bio i njemu. Za manihejce moli, piše, ras- 


* pravlja, pobija, osvjedočava ih i straši, jer ih — ljubi. 


Mrzio je njihove zablude, ljubio njihove duše, 
Jednako je svjetovao i skizmatike donatiste, 
koji su sravnjivali sa zemljom katoličke crkve, kuće i 

posjede, Njihovu divljaštvu Augustin suprotstavlja 
blagost, ustrpljivost i ljubav — u govorima, raspra- 


vama, poslanicama i djelima, Ljubavlju ih progoni, da _- 


ih povrati u stado Kristovo. Čitavu je biblioteku po- 
stavio protiv njih ipelagijanaca, protivnika mi- 
losti Božje. Julijan Eklanski ga mrzi, a on njega i 
njegove ljubi, svjetuje i uči istinu o milosti. Borio se 
lavovski, a uvijek viteški s ljubavlju. 


Augustin je osobito uložio sve sile da na dobro 
svjetuje povjerene vjernike. Posidije svje- 
doči, da je propovjedao privatno i javno, u kući i u 
crkvi, Riječ je Božju širio do posljednjeg daha »ala- 
criter et fortiter«, Propovijedao je Krista propetoga 
po gradovima i selima, I izvan svoje biskupije. Nijesu 
ga smetali ni trud ni bolest. Osjećao je apostolsku ja- 
kost, Pavlovu izdržljivost u sijanju Riječi Božje. Uvi- 
jek se savjesno pripravljao, da mane kori, zablude 
čupa, zle običaje tamani, a kreposti hvali, Digao je 
svoj neumoljiv glas protiv javnih pijanka i razvratnih 
veselica po grobištima. I otvrdnuta je srca ganjivao, 
stare grešnike obraćao. Znao je sveto svjetovati, a 
znao je i materijalno pomagati. Bogataše je obvezi- 
vao na godišnji doprinos za siromahe. Bio je uvijek 
sa strane bijednih i slabih. Svakog je svjetovao na 
dobro i svetost. 


Naš je svetac svjetovao svećenike i bis kup e. 
Bio je svima svijetlo. Kad su barbari provalili u Afriku 
prestrašeni se biskupi svjetovaše sa Augustinom, a on 
im reče da nesmiju napuštati stada Kristova, jer ih 
uza nj: »Christi caritas alligavit«. Ne smije se dezer- 
tirati crkve, koje se mora služiti, Sluga Božji mora da 
stoji sa svojim. — Augustin je ovako mudre savjete 
davao i mladosti, koja ima zvanje za svećenstvo, 
Nekog je mladića Leta neprijatelj napastovao da ostavi 

svećeničko zvanje. Svetac ga svjetova da prezre rod- 
binske afekte i junački služi Gospodu. On je smatrao 
ovaj savjet, koji je razvio u dugom pismu, kao »offi- 
cium caritatis«, Augustin uvijek ljubi i čini dobro. 
Stavlja mladiću pred oči Isusa kao Kralja svećenstva. 
Augustin je bio takav savjetnik da ga Deziderij Eraz- 
mo uspoređuje evanđeoskoj kokoši, koja pod svojim 
krilima čuva i grije piliće svoje. Bio je vjeran vojnik 
Kristov, 

6. Augustin čisti svoje srce, Naš je svetac shvatio 
ljudski život: »ambulationem quandam et quasi navi- 
gationem ad patriam« (I, De doctr. christ. IX, 10), Na 
tom putu duša treba da se čisti od zemaljštine, da se 
želi rastati. od zemlje za sjediniti se sa Kristom. U 
čišćenju je srca silna nutarnja duševna borba sa tije- 
lom. Augustin je još u svojoj 30. godini počeo da 
ozbiljno čisti svoje srce, Duh se počeo da opire greš- 
nim željama tijela. Čast, bogatstvo i žene, , to mu je 
kvarilo srce, I stao je da ga oslobađa od tih demona. 
Osobito ga je mučila tjelesna pohota. Teško mu je 
bilo ostaviti žene. Mislio je da ne će moći bez njih. 
Nije znao da ljudsku nemoć Božje milosrđe može da 
učini jaku. Međutim je Duh Sveti počeo u njemu da 
radi: najprije odstrani Adeodatovu majku. Napustio je 
mišljenje nekih matematičara, koji Boga identificiraju 
s neizmjernim prostorima. Čišćenje srca i glave učinilo 
je da mu je krvarilo srce. Riješio je i problem zla. 
Platonci su ga uvjerili o mogućnosti duhovne čovječje 
i božanske naravi. Našao je Boga, kad je zagrlio Krista 
Njegova. Pavao ga je uvjerio, da je propeti Krist i za 
nj: Put, Istina i Život. ' 

Kad je Augustin spoznao Boga i sebe, očistio srce 
sebe da ga ispuni Bogom, u čem je bit njegove filozo- 
fije, ode do svećenika Simplicijana da se s njim svje- 
tuje. Poznat nam je Simplicijanov odgovor o obra- 

ćenju Viktorinovu 1 pustinjačkom životu Antunovu, 
Kad se u Augustinu probudila želja za obraćenjem, 
sasuše se na njega sjene prošlosti: zla, grijesi, prigode, 
osobe, — sve ga je odvraćalo od obraćenja, od čišćenja 
srca, On je sve svladao. Skršio je okove prošlosti, 
Žrtvu je prinio sa suzama, Svlačio je starog čovjeka, 
a oblačio se u Isusa Krista. Ušao je u kupatilo po- 
kore, Mjesto u tjelesnim, taštim, ispraznim nasladama 
nasladio se u Kristu, najvišoj slasti, svijetlu najsjaj- 
nijem, časti nauzvišenijoj. (9. Confes, I, 1.), Ostavio 
je stvorenje za Stvoritelja. Veli: »alii ivimus,.. alii 
redivimus«, U 29, godini pošao je iz Afrike žedan 
časti, bogatstva, tjelesnih naslada, a u 34, godini vratio 
se u domovinu čista srca, žedan žrtve za Krista. Iz- 
gubio je pouzdanje u se. Samodopadnost mu ne godi, 
Sve pouzdanje traži u Krista, Cvili, suze lijeva, kida 
duševne grdobe, odbija napasti i naslade, Bori se, 
muči, samo da srce očisti i čisto Bogu daruje. Ponizuje 
se, Snizuje se pred svakim. Do posljednjeg daha. U 
75, godini piše: »Si autem est in me superilui alicuius 
appetitio, tu ipse me mun da«, Uvijek je čistio svoje 
srce, I ono mu je sinulo kao zlato: Zlatan svetac. | 

7. Augustin žedan mudrosti. U: »De beata vita« 
svetac uči da je prava mudrost sama Mudrost. Sin 
je Božji vječna Mudrost. Sin je Božji Bog. Kogod je 
blažen, ima Boga. A mudrost nije već istina. Bog je 
Istina, Uživati Istinu znači uživati Boga. A to je 
mudrost, Tu najveću sreću Augustin je tražio. Put je 
do nje samo — Krist, Ko stupa po putu naredaba, 
savjeta i primjera Kristovih, taj je mudar. Ovu je 
mudrost Augustin toliko ljubio, samo da bude blažen 
u vječnosti. Klicao je: »Za se si nas učinio, Gospodine, 
i nemirno je srce naše, dok ne otpočine u Tebi«. Sve- 
tac donosi kao razlog, što kršćaninu nikako nije dosta, 
štogod je manje od Boga. (13. Confes. VIII, 9.), 

e 

Augustin je očitovao svoju mudrost u pobožnosti, jer 
je ona pravi kult pravog Boga. U tom stoji misija mo- 
naškog života, koji je i on sa svojim monasima pro- - 
vodio, Taj je život započeo u Cassiciacumu, Veli Posi- 
dije, da još tad »odluči Bogu služiti«: odreče se že- 
nidbe zauvijek, I svijet ostavi. Od časa obraćenja do 
smrti uvijek njegove usne Gospodu zbore: sluga sam 
tvoj, Nije htio da zna išta, ni ikoga osim Isusa Krista, 


Irastao je u mudrosti, Sagradio je samostan u hipon- 


skoj biskupiji. Napisao je: »Sancti Au $ustini 
regulaadservos Dei«, Ona je puna mudrosti 
sluge Božjega, jer hoće da u njegovu samostanu budu 
»jedno srce i jedna duša u Bogu«. Nužna je sloga 
slugama Božjima, da se, kad gdje iziđu, čuje miris 
njihove duhovne ljepote. Za to postići pripisuje tri 
sredstva: zajednicu stanovanja, zajedništvo duhovnih 
i materijalnih dobara, A nad svim da vlada Caritas. 
Sv. Augustin nije nikad otstupio od ovog kraljev- 
skog puta. Ljubio je siromaštvo do smrti. Nije ostavio 
oporuke, jer nije ništa imao mudri sluga Kristov. 
Čuvao se od osobe drugog spola. Nikad nije, veli Po- 
sidije, razgovarao sa ženama u svojoj kući, Ni sa 
sestrom udovicom ni sa kćerima svojeg brata i strica.“ 
Žene ne mogu biti bez žena — otud i škandal i po- 
gibelj za kler, veli svetac. Kad je imao da govori s 
kojom ženom, uvijek je htio da ga prati koji klerik, 
Nikad nije bio sim sa samom. Mudar je bio Augustin. 
Da u ovoj svetoj praksi ustraje, svetac je dnevno 
razmatrao, Kako je bio duhovno mudar, sve je dobre 
molio, da za nj mole. Moli opata Eudoksija, da ga se 
sjeća u svojim molitvama. Molitve su mu nužne, da 
vjerno slijedi Krista, A slijediti Krista, veli Augustin, 
znači biti kao i On krotka i ponizna srca. Za nj je 
pravo mudar samo onaj, koji do svrhe života naslje- 
duje poniznoga i blagoga Isusa. Stoga se Augustin do 

smrti vježbao u poniznosti i krotkosti, U svojoj uzor- 
noj poniznosti težeći za savršenstvom uvijek je isticao 
svoje nesavršenstvo. Reče sebi i svojima: »Confitea- 
mur imperfectionem, ut mereamur perfectionem«. 
(Sermo IX, 10.) Taj je nauk očit na svakoj stranici 
»Confessiones«, »Soliloquia« i »Retractationes«, Dok 
smo na zemlji, uči svetac, nikad nijesmo savršeni, jer 
ostaje, da ustrajemo, On svima preporučuje: »Semper 
tibi displiceat quod es, si vis pervenire adid quod non- 
dum es«. Treba uvijek napredovati. Onaj koji se zau- 
stavlja vraća se natrag. Uvijek treba vlastitu savjest 
pretresati bez laskanja, zasjeda i draškanja. Augustin 
je neprestano promatrao svoju nutarnjost, korio sam 
sebe i na bolje poticao. Potresao bi se na pogled i naj- 
sitnije duševne ljage, Raspalio bi se od ljubavi i ve- 
selja, kad bi vidio da je u čem sličan Kristu, I kliče 
Augustin, da je Mudrost, koja mu svijetli, kida 
oblačine, pokriva njegovu nemoć, oprašta zloće, liječi 
rane, Procvao je kao mladi orao u svetosti, jer je bio 
ponizan, Postigao je savršenost, jer se nije držao za 
jaka i savršena, I penjao se od kreposti i kreposti do 
savršenosti i savršene svetosti. Sam veli: »Accen- 


dimur,.. inardescimus... imus... ascendimus. 
asc ensiones«,., jer je ljubio, žarko ljubio, uvi- . 


jek od srca i vjerno ljubio Krista, »Pondus meum — 
amor meus« reče, Ljubav ga je dovela do mira i 
vječnog blaženstva. Umro je pred 1500 godina. I da- 


nas je živ u srcima milijuna kršćana, jer je bio pun 


Krista. Umr'o je od ljubavi Kristove, stoga je u srcu 
našemu. Bio je i jest »jezik crkve« — veliki sveti 


Augustin, 
Dr. fra Krsto Kržanić, franjevac — Sinj. 

Augustinova sv. majka 


Kao polazište neka nam posluži jedan naoko ne- 
znatni razgovor, Bilo je u Rimu. 

Za vrijeme odmora zašao je među mlade klerike 
neki biskup i pripovijedao toliko zanimivih i lijepih 
stvari iz daleke domovine. Govorio je o moralno- 
socijalnom stanju svojih vjernika, o ulozi svećenika 


.u današnjim prilikama, pa se tako svratio i na svoje 


dječačko sjemenište, 

— Kad primam dječaka — veli — najprije pri- 
upitam: kakova je majka? Ako je odgovor povo- 
ljan, ne bojim se za dječaka, i uzmem ga! 


* 
* * 


Sv, Augustin je toliko poštivao svoju majku, O 
ocu govori tako malo, kao prinuždeno. Pogledamo 


“li dublje u svečev život, koji je jedna upravo zdvoj- 


na borba duše razdirane strašću, podizane i podr- 
žavane težnjom za Istinom — onda ćemo razumjeti 
šutnju o ocu i hvalospjeve majci, Otac je bio poga- 
nin, kasnije tek kršćanin, i nije imao baš nikakva 
utjecaja na Augustinov vjerski razvoj. Pače obratno. 
Kao poganin — napominje sam svetac — bio je 
samo štetan po njegov ćudoredni život, A majka — 
sv, Monika? Kad započinje u 8. poglavlju 9. knjige 
svojih »Ispovijesti« da govori o majci, moli Boga da . 
mu oprosti, što prešućuje razno, »Žuri mi se« — veli, 
»Ali ne ću mimoići, što mi se u duši rađa o onoj 
službenici tvojoj, koja me je rodila i to tijelom, da 
oživim u vremenitom svijetlu, dušom, da se prepo- 
rodim u vječnom svijetlu«. Osjeća, da ga goni na 
pisanje čista ljubav prema majci »vjernoj službenici 
Božjoj«, koja je bila »čista, pobožna i razborita« — 
onakova, kakove ljubi Bog. Ne može da zahoravi 

njenih suza, što ih je ronila danju i noću za njegovo 
obraćenje i sad Augustin, sam čist, pobožan i raz- 
borit, uviđa: što je značila ta velika majka u nje- 
govu životu. Zato mora napose da Bogu zahvali na 
tom nezasluženom daru i tako zahvaljujući piše život 
svoje majke. 

Rođena je u kršćanskoj obitelji. Svi su mi 
da se djevojčica što bolje razvije u vjerskom pravcu. 
Posebno se brinula za nju stara dadilja, koja je od 
davnine u kući i smatrali su je kao svoje. Zdravi 
razbor te jednostavne žene, njena nepokolebiva do- 
sljednost i nepopustljivost u vjerskim stvarima — 
k tomu ljubav i odanost prema djetetu. — bili su 
roditeljima jamstvo i sigurnost, da je Monika u do- 
brim rukama. Trebalo je iz nje načiniti pametnu su- 
prugu i požrtvovnu majku, a za to je — uz roditelje 
— dostajalo bogato iskustvo vjerne dadilje. 

Jednu griješku ističe Augustin. Zalazila je sa slu- 
žavkama u podrum, da donese vina. Srkne malo 
danas, malo sutra i s vremenom se to razvilo, da 
je praznila boce, u kojima je preostajalo iza jela. 
Jednog dana se zametne prepirka između nje i jedne 
služavke, i ta joj dobaci: 

To je tako djelovalo, da je smjesta postala savr- 
šeni apstinent, Inače je u njenom životu sve tako 
čisto i bijelo. Ta dječja zabluda bila je kao . 
potpuni zaokretaj pred strašilom, 

Udala se za poganina. U ono doba moglo je biti 
više razloga, da su kršćanski roditelji dali svoju kćer 
poganinu. Ali apostolat, koji je bio namijenjen toj 
divnoj i jakoj duši, mogao se baš u takovoj sredini 
da razvije u svoj punini, Mužu »,.. je služila kao 
gospodaru i vrlo se trudila, da ga pridobije za tebe, 
Bože! I to je bio sav njen posao, Obratiti muža. Zato 
ona zbilja služi u svoj strpljivosti. Njegovi poganski 

nazori o braku, o životu uopće, oteščavali su njeno 
nastojanje. Muž je nevjeran, svadljiv, ujedljiv, u sr- 
ditosti bijesan i nesuzdržljiv, a Monika je tada tiha 
i ne progovori ni riječi. Kad je dobre volje, onda 
mu reče puna blagosti i nježnosti, da ovo ili ono 
nije bilo u redu i on poče malo pomalo da spoznaje 
krasote te kršćanske duše. Razvoj te spoznaje je 
bio veoma polagan, ali siguran. Patricij je napokon 
postao kršćanin, ' 

U obitelji je imala neprilika sa svojom svekrvom 
— Patricijevom majkom, Služavke su douškivale, 
ogovarale, ali i tu je pobijedila njena razboritost, 
blagost i poštovanje. Svekrvu je dvorila puna lju- 
bavi, i ona je morala uvidjeti, da je Monika daleko 
od podlosti i zlobe, »Bila je sluškinja tvojih (Bože) 


slugu. Tkogod ju je. između njih poznavao, taj je 


hvalio, častio i ljubio uvelike u njoj tebe, jer su po 
plodovima, što ih je rađalo njeno sveto življenje, 
prepoznali tvoju nazočnost u njenom srcu. Ona je 
bila jednomu mužu žena, roditeljima je vratila lju- 
bav ljubavlju, za svoju kuću se je brinula pobožno 
i u dobrim djelima je njena svjedodžba«. Tako riše 
sv. Augustin svoju majku, imajući pred očima ideal 
svete kršćanske udovice, što ga pruža sv. Pavao 
Timoteju (1 Tim. V.). 

»Čista i stidljiva — ispovijeda Augustin Gospodu 
— dijelila je obilno milostinju, a tvoje svete je po- 
štivala i služila im. Nijednoga dana ne bi propuštala, 
a da nebi prinijela žrtveni prinos na tvoj oltar. Dnev- 
no dvaputa, jutrom i večerom, i to redovito, dola- 
zila je u tvoju crkvu, ne da sabire izmišljotine i bab- 
ske brbljarije, nego da čuje tebe u propovijedima, a 
ti nju u molitvi«. 

Jednu krepost osobito pocrtava Augustin, »Još si 
udijelio jedan veliki dar tvojoj službenici... Gdje 

je samo mogla, nastupila je kao pomiritelj razdvo- 
ojenih i zavađenih srdaca«. Da — to je zbilja bio 
osobiti dar, što joj je dao milostivi Bog, jer je mo- 
rala da unese mir i ljubav u pogansku obitelj, da 
udobrovolji muža, osvoji i zadovolji svekrvu, na- 
pokon vrhunac: da izmiri mužaisinasBo- 
šom. 


Patricij je umro brzo poslije krštenja. Augustin je 
ušao u najopasniji mladenački period (tako da nije 
otac imao više nikakova utjecaja na sina). Majka 
je ostala sama, a sva njena briga je bio: pokva- 
reni sin. 

Augustin je lutao: umno, vjerski i ćudoredno. 

Istinu je tražio. Za srećom je žudio. Podavao se 
užitku. Ali bivao je sve nemirniji. Taj nemir je bio 
jasan dokaz, da je daleko od istine, sreće, pravoga 
užitka. Kako da to sve riješi? Eto njegove životne 
zagonetke. On nije bio mislioc, koji bi uživao u pro- 
blemima, njihovim zapletajima i površnim soluci- 
jama. Život nesigurne spoznaje, život intelektualne 
nemoći i tjelesnih strasti, život obećavanja, što ga 


nudi manihejski dogmatizam: riješit ćemo sve — ' 


ukazalo se Augustinu kao posvemašnji filozofski ne- 
smisao, On je slutio, da ima jedno pozitivno rješenje, 
Život slutnje, nije još život istine. On traži — bludi. 
Majka njegova moli. »Nije molila ni zlata, ni srebra, 
niti za kakovo drugo nestalno i prolazno dobro, nega 
duševni spas svoga sina«. To je bilo prvo 
i glavno, jer majka zna, da ne će sina predobiti za 
Boga, a bez Božje pomoći. A sin, napuhan školskim 
uspjesima, zaslijepljen tjelesnim strastima, ne sluša 
majke, smije joj se i nastavlja svoj pokvareni život. 
Majka ga baci iz kuće. Ne koristi ništa. Ali ga ne 
zaboravlja i ne zapušta. Opet ga prima. Monika je 

bila majka »onaj uzor majki — kako kaže sv. Otac 
Pio XI. — koje pravednošću i blagošću svoje duše 
i svojim vječnim zazivanjem Božjeg milosrđa napo- 
kon uspiju da svrate svoju djecu na dobre staze«, 
Nastoji da bude uz njega. Kad je dobio katedru u 
Kartazi, majka je u velikom strahu. Mlad je, ljubljen 
je i poštivan, a taj grad je tako pokvaren. Ne su- 
staje u molitvi i radu. 

Bog joj se smiluje i pokaže joj u snu, da će se 
Augustin vratiti. Ispripovjedi taj san sinu, a on se 
smiješi i govori si: što se babi htilo, to se babi snilo. 
Majci dobaci šaljivo: ti ćeš postati manihejka, a ne ja 
katolik. Ona puna svetoga žara i čvrste vjere odgovori: 
Ne sine, ti si u snu došao k meni, ne ja k tebi! Ne 
sumnja Monika, al ipak poduzima sve, što bi moglo 
koristiti sinu, Obilazi učene ljude, osobito teologe i 
moli ih, da razgovaraju sa sinom, da kušaju razbiti 
njegove vjerske bludnje, jer će on sigurno ostaviti 
manihejstvo — uvidjevši taj filozofsko-vjerski kaos. 
Majka moli i zaklinje sa suzama, a jedan biskup joj 
odgovori: »Pusti ga — i smiri se u molitvi za njega«. 
Ali ona ne prestaje, nego još više navali neka samo 
razgovara, neka ga pouči, dok joj biskup odrešito ne 
reče: »Odlazi..., nije moguće da propadne sin ta- 
kovih suza! 

Vjerojatno je majka i sama s Augustinom disputi- 
rala. Jer je nemoguće, da ta žena, koja je bila spo- 
sobna da razgovara sa sinom o najsuptilnijim filozof- 
skim stvarima, — što vidimo iz razgovora u Ostiji 
pred njenu smrt. Velimo: nemoguće je, da ona ne bi 
i sama pokušavala, da ga privede na pravi put. 


Augustin bježi od majke. U Rim, pa Milano. Majka 
ga slijedi, A on zna: zašto ga traži majka, zašto se 
ne boji mora ni tuđine. 

U Milanu je sv. Ambrozije. Sv. Monika moli, sv. 
Ambrozije propovijeda, Augustin uviđa sve više svoju 
bijedu, a Bog dragi ulijeva svoju milost u te sve tri 
duše i napokon On sim dovikuje Augustinu:; »Uzmi 
i čitaj«. »Gospodin otvori srce njegovo, da pazi na 
riječi Pavlove« (Dj. ap. 16. 14.), a Augustin priča: 
»Dalje nisam čitao, a nije bilo ni potrebno. Jer čim 
sam svršio rečenicu, bilo mi je srce kao prosvijet- 
ljeno svijetlom sigurnosti, i nestalo je svake tame 
sumnjičenja«. Predao se Gospodu, uzljubio još više 
majku i dogovaraju se: gdje bi mogli da što bolje 
služe Gospodu, U Africi! Kod kuće! Pođu veseli, 
U Ostiji rimskoj tadanjoj luci čekaju na lađu. Au- 
gustin je uvijek uz nju. Jednom mu reče poslije du- 
bokog filozofskog razgovora i spekulacije: »Sine 
moj, što se mene tiče, ništa me više ne mami 
u ovom životu. Ne znam, što još da tu započ- 
nem i zašto sam ovdje; Jedino sam želila ži- 
vjeti, da bi tebe ugledala još prije smrti kao kato- 
ličkog kršćanina. Bog mi je naplatio obilnije, jer te 
eto-u isto vrijeme gledam kao Njegovog slugu, koji je 
prezreo svako zemaljsko blaženstvo«. Monika oboli. 
Poslije nekoliko dana obori je groznica. Nije bila više 
potrebna, 


* * 


To je eto u nekoliko poteza nabačen život jedne 
majke, koja je bila pravedna i blaga. Naš sv. Otac je 
tako naziva. Zar nije pravedna, kad je bez umora i 
odmora tražila sve, što bi mogla spasiti sina, koji 
bludi, a Bog zahtjeva, da se Njemu služi? Bog je pra- 
vedan u svojim zahtjevima, i tko ne živi po Njegovoj 
pravdi, ne vrši volje Svevišnjega. Mora biti — i samo 
tako mora biti — kako On hoće, To je jedini red u 

hik 


koji se mora sve svrstati i podložiti, a pravedna Mo- 
nika nije mogla da miruje, dok joj je ljubimac tako 
strahovito rušio sveti poredak Božje volje. U svoj 
svojoj aktivnosti sačuvala je čistoću i toplotu majčina 
srca; i taj sin, koji je iz dana u dan ranjavao to nježno 
srce, bio je susretan riječima, pogledima i djelima, 
koji su bili puni nepatvorene majčinske ljubavi. One 
ljubavi, koja satire tijelo, sapinje dušu, sažiže život 
— ali ne prestaje, jer je jača od smrti. 

Tip majke pravedno blage je plod kršćanske askeze, 
Toliko ih je u svim vremenima! Kad majku vodi Bog i 
ljubav, onda su njena djeca: Božja djeca. Neodoljiva 
je snaga njena utjecaja, siguran uspjeh njene molitve 
i ljubavi. Zato je razumljiva izjava onoga biskupa, što 
smo napomenuli na početku, »jer Bog,, koji daje majci 
milosti da u strahu Božjem odgaja svoju djecu, ne 
može prezreti njenih suza«, (Augustin.) 


Dr. Pero Ivanišić. 


Sv. Augustin — borilac istine 


U današnje doba piše se i govori se više no ikada 
o svetom Augustinu kao savremenom i modernom 
čovjeku. Jer on je jedan između rijetkih, koji znači 
za čovjeka mnogo, koji mu mnogo govori — i to ne- 
samo kao savršeni svetac, veliki propovijednik, teolog 
i filozof, nego ga osobito danas poučava u jednoj 
stvari, koja je postala temelj i početak njegove veli- 
čine, Božja milost je bila ona snažna, božanska moć, 
što ga je privela k vjeri i sv. Crkvi, dok se je, mlad 
i neobuzdan podavao raskalašenosti. Ali u njemu je 
bilo nešto, jedna podloga, na kojoj je Bog gradio i 
izgrađivao velikog i svetog Augustina, U srcu mu je 
gorjela jaka težnja i traženje Istine, I dok su bjesnile 

strasti i dok se pričinjao igračkom svoga raspaljenog 
tijela — iz srca mu nije nestalo težnje za Istinom, i 
ona je bila ona impulsivna sila, što ga je dizala slaba 
i nemoćna, što ga je tješila žalosna — sve dok se 
nije smirio, našavši Istinu. 

Ta žeđa za Istinom uvodila ga je iz jedne zablude 
u drugu, ali on bi se opet oslobodio, jer kad je spo- 
znao, da nema istine u ovoj ili onoj nauci, napustio 
bi sve, često teško, ali tim odlučnije, jer je ljubav 
prema istini stajala iznad svega. Znao je, što su za 
čovjeka velike životne istine, što sve ovisi o njima i 
da bez njih čovjek ne može da poda svom životu 
pravu svrhu i ravni put, te da je život bez njih jedno 
vrludanje, koje nije dostojno razumna čovjeka, 


Taj čovjek ne smije nigdje i nikada da otvorenih 


ustiju čeka pečenu jabuku. Valja da je sam uzbere, 


Ispeći je nije tako teško. 
* 


Sv. Augustin je imao kršćansku majku, koja je 


posadila u njegovo čisto dječje srce sjeme prave 


vjere. Ljubio je Krista i ako nije bio tada još kršća- 
nin. Sjeme je izraslo, ali je brzo došao neprijatelj i 
uništio usjev. U ranoj mladosti napajao se već »vinom 
zablude« iz knjiga svojih učitelja. I ako nismo slušali 
i usisavali — piše on sim — što su nam oni pružali, 
tukli su nas, a nismo imali nikakvoga razboritog suca, 
na kojeg bi se mogli obratiti. 

Na taj način tražio je mladi Augustin samo sebe 
i užitak, Samo ga je jedno dražilo i naslađivalo: »lju- 
biti i biti ljubljen«, gdje nije mogao »da razlikuje 
pravi sjaj ljubavi od tame strasti«, Pohota, čast, bo- 


gatstvo, aplauz — bili su jedina njegova životna 
smjernica. še 

Kao devetnajstgodišnji mladić dolazi u Kartagu, da 
studira tamo. Ruku mu dopane Ciceronov: Kortensiva. 
»Ta me je knjiga — piše — opametila — — Počeo 
sam se dizati, da bi se povratio k Tebi, o Gospode. 
Kako sam težio, o Bože, da odbacim zemaljštinu i 
doletim što prije k Tebi«. Sada započinje siloviti boj 
oko vječnih istina, Dugo je trajalo — godine i godine, 
ali mladi Augustin ne popušta. Jer on hoće spoznati, 
u istini provoditi život. To je nastojanje sviju ljudi, 
koji ga okružuju. Samo u istini može da bude zado- 
voljstvo i sreća. A ta istina mora biti potpuna, vječna. 
Kao Bog. Pače: sam Bog, jer je On Istina, Sreća, 
Život. »Kad tražim tebe, moj Bože, tada tražim bla- 
ženi život. Ja hoću da te tražim, da bi mi duša mogla 
da živi«, — Zato on nastoji svom snagom svoga genija 
da spozna: Boga, njegov bitak, njegovu narav — onda: 
čovjeka, što je, otkud je i kamo ide? — pa napokon 
odnošaj između Boga i čovjeka. To je problem svih 
vjekova, to je razlog tolikih duševnih lutanja i vjer- 
skih zabluda, jer prema tomu mora svaki čovjek da 
se orijentira, Kako će Augustin da riješi taj pro- 
blem? 

»Pitao sam zemlju, a ona reče: ja nisam. Isto mi 
je priznalo sve, što se nalazi na njoj. Pitao sam more 
i dubine i sve što unutri živi, pa mi je sve odgovorilo: 
mi nismo tvoj Bog, traži u onom, što je više od nas. 
Pitao sam šumu i vjetar i — — pitao sam nebo, sunce, 
mjesec i zvijezde. Ni mi nismo, rekoše, Bog, kojega 
ti tražiš. I ja progovorih svim stvarima, što se pro- 
stiru pred mojim osjetilima: kad sami niste Bog, govo- 
rite mi o mom Bogu, kažite mi bar nešto o njemu«, 

Otvorio je sv. Pismo. Nije mu se dopalo. Tražio je 
pomoći kod manihejaca, jer su mu oni obećavali pot- 
punu istinu; Najprije su ga zamamili svojom naukom 
o zlu. Mi nismo odgovorni za zla, što ih počinjamo, 

jer princip zla nije u našoj vlasti, Tako se umirivao 
s početka Augustin i nastavljao mirnije griješni život; 
kasnije spozna neodrživost i filozofsku nemogućnost 
manihejske nauke, uvidi naivnost, površnost i neznan- 
stvenost njihove teologije i razočaran — oslobodi se 
te sekte, »Ti si Bože s visina pružio svoju ruku i oteo 
si moju dušu dubokoj tami«, 

»Filozofi — pomisli — koje se naziva Akademcima, 
su bili pametniji od drugih, jer su mislili: o svemu 
valja sumnjati i tvrdili: čovjek ne može spoznati 
istine«, Ali i u to vrijeme, kad se činilo da će zapasti 
u skepticizam, tinjala je u njegovu srcu jedna velika 
istina, »Filozofsko natezanje — veli — nije moglo iz 
mene izmamiti, da bi ja i za čas vjerovao, da tebe 
(Boga) nema, premda nisam znao, što si i kakovo ti 
je biće«, 

Pitanje: što je Bog? — dovela ga je k Platonu i 
Neoplatoncima. Bivao je sve zadovoljniji. Kod njih je 
spoznao dva svijeta, uočio razliku duha i tvari i bilo 
mu je jasno, da čovjek može spoznavati i spoznati. 
U takovoj duševnoj dispoziciji približi se sv. Ambro- 
ziju, koji mu je pomogao da se je posve oslobodio 
manihejskih zabluda o sv. Pismu — i tako je studi- 
rajući, slušajući propovijedi sv. Ambrozija, čitajući 
sv. Pismo i moleći se Bogu dolazio sve bliže k istini, 
koju je našao i uzljubio u dubokoj vjersko-ćudorednoj 
nauci sv. Crkve, 


* 


To bi bio otprilike put sv. Augustina k Istini. Pri- 
činja se jednostavno: od jedne nauke do druge, ali to 
je bio boj pun stradanja i boli, jer su bile velike 
poteškoće, koje je trebalo svladati. 

Kao što mnogi današnji čovjek, tako je i sv. Augu- 
stin mislio: Ja, moj razum, mora da nađe istinu. 

Ne vjerujem nikomu! Piše Honoratusu: »Znaš, da se 
nismo pridružili manihejcima radi ničega drugoga, 
nego jer su govorili, da oni odbacuju strahoviti vjer- 
ski autoritet, svoje pristave vode k Bogu posve znan- 
stvenim putem i da ih oslobađaju svake zablude, Kako 
da se ne zamami takovim izjavama srce istine žedna 
mladića!?« A da, taj strašni vjerski autoritet! Augu- 
stin je htio bez njega sve spoznati, a kako se je pre- 
vario, Tek nakon punih 9 godina spoznaje, kako mu 
je trud uzaludan i besplodan. U toj spoznaji uvidi, 
da se bez vjere uopće ne može živjeti, a najmanje, 
da se bez nje riješava životna zagonetka. »Razmišljao 
sam — priznaje sam — koliko je nebrojeno stvari 
u koje ja ipak vjerujem, a da nisam ih vidio — — — 
tolike činjenice svjetske povijesti, tako mnogo o raz- 
nim zemljama i gradovima, što nisam vidio, tako je 
mnogo, što sam vjerovao prijateljima, liječnicima i 
tolikim drugima, jer bez takovoga vjerovanja ne bi 
bilo moguće nikakovo djelovanje na ovom svijetu«, 
Još negativnije zvuči njegovo konačno obračunavanje 
s manihejcima, koji su mu htjeli riješiti sve bez vje- 
rovanja. »Oni su govorili: istina, istina, i mnogo toga 
su rekli o njoj, ali ona nije bila nikada u njima. 
Lažno su govorili ne samo o tebi, koji si zaista istina, 
već i o drugim sastavnim dijelovima svijeta«, 


Čitava povijest ljudskoga mišljenja pokazuje posve 
bjelodano, da nam ništa drugo ne riješava životnih 
pitanja, nego vjera. Vjera je jača od svake filozofije, 
znanosti i umjetnosti. I baš tamo, gdje je znanost 
nemoćna i slaba dovikuje: ignoramus et ignorabimus, 
tamo je baš vječna Mudrost jedino utočište, kamo 
se može da skloni bijedni čovjek i gdje da nađe odgo- 
vora i na posljednji: zašto, 


* 

Tako je Augustin prebrodio prvu veliku poteškoću, 
Uvidio je: ja moram vjerovati, ja mogu vjerovati, Ta 
poteškoća leži u spoznanju istine. Druga, još veća 
jest: u priznanju istine. Jer istina — kako ju je shva- 
ćao sv. Augustin — ne leži u samoj spoznaji i tim 
je gotovo. Ne! Istina je nešto stvarnoga, zbiljskoga, 
što mora da postane regulator života, kako ne bi 
sve pošlo starim putem bludnje. Istine, koje je on 
spoznao, tražile su veoma mnogo od njega, Spoznao 
je jaz između njih i svoga života, Vjera njegova je 


bila jedno, život drugo i ta grdna antiteza vapila je: 


za jednim ekvilibrijem, smirenjem i izjednačenjem. 
Život valja mijenjati, primijeniti ga i formirati po 
moralnom zakonu, riješiti se, kako kaže: ludosti i 
taštine, A te ludosti i taštine »moje stare prijateljice, 
šaputaše mi: zar ćeš nas napustiti? Od ovoga časa 
nema nas više za svu vječnost uza te, i odsad ti ne 
ne će biti nikada dozvoljeno činiti ovo ili ono«, Krzmao 
je, »jer budući da je volja bila pokvarena, razvila 
se strast, navikom je postalo da služi strasti, i jer 
se nisam opirao navici — veli sam — svladala me je«. 

»Pošto mi ti, Bože, posvud pokazuješ istinu, nisam 
mogao da mucam drugo no: odmah, odmah, pričekaj 
me malo! Ali taj ,odmah" je bio beskrajan, a »Pri- 
čekaj me malo" se odviše oteglo«, »Govorio sam u 
svojoj nutrini: gle, bit će odmah; i već sam ustima 
odlučio, skoro i proveo, ali ne bi ništa, ,.« 

U toj nevolji i stisci promatrao je tolike primjere 
sv. heroizma i povikne: »Neuki ustaju, osvajaju nebo, 
a gle kako smo mi zagazili s našom učenošću u tje- 
lesnost i krv«. Tada čuje: »Zar ti ne bi mogao, što su 
mogle te žene i muževi? Zar su oni to možda proveli 
sami, a bez Gospoda, svoga Boga?« I on zavapi: 
»O ja, jadnik, šta će me oslobiditi od smrtnoga tijela, 
ako ne tvoja milost po Isusu Kristu, Gospodu našem«, 

Bori se i moli, I eto njegova Damaska. Sam Bog 
ga je uputio da čita u Pismu. Otvori i čita: ».,, obu- 
cite se u Gospodina Isusa Krista« i ne starajte se za 
tijelo po pohotama«. Milost je prosvijetlila njegovo 
srce, dušu mu je napunio nepoznati mir i Bog je po- 
stao za njega sve. Kida sve dosadašnje niti, nemilo- 
srdno ostavlja i najmilije i nastoji, da mu život bude: 
harmonija spoznaje i prakse, 

Umno spoznati i praktično priznati istinu je trnoviti 
put. Traži snage, odricanja, htijenja i poniznosti, Umi- 
šljenost i oholost su najveće zaprijeke. Augustin je 
pognuo glavu, onda je Gospod dovršio svoje. Bog je 
istina, u kojoj se jedinoj smiruje ljudski duh, a nitko 
ne može k Njemu, »ako mu nije dano od Oca« (Iv. 
X. 65). 


1. Lenček 


Na izvorima 


Sv. Augustin: Iz ,Ispovijesti“ 
Knjiga II, gl. 4. 

Zakon Tvoj, Gospode, za cijelo kažnjava krađu, 
Isto tako i zakon upisan u ljudskim srcima, kojega 
ne može izbrisati ni sama zloća. Jer koji bi kradlji- 
vac mirne duše pustio, da ga drugi okrade? Ta ne 


1) Ove izvatke iz »Ispovijesti« donosimo iz krasnog novog 
hrvatskog prijevoda, koji je priredio sveuč, profesor Dr, Andrija 
Živković, a izlazi skorih dana u nakladi »Knjiđe kat, života« 
Dr. Stjepana Markulina, Zagreb, Kurelčeva 3, Već iz ovih 
izvadaka vide naši čitatelji ljepotu i uzvišenost Augustinovih 
epovijesti, pak im toplo preporučamo da si dobave ovako 
divnu knjigu, Naručuje se kod Nakladnika uz cijenu od 40 Din, 
Zahvaljujemo nakladniku i prevodiocu ma susretljivosti, kojom 
su nam ih ustupili, Ur, 

bi ni bogataš, čak ni onoga, neimaštinom prisiljena. 

A ja sam eto, htio počiniti krađu, pa je i učinih 
bez ikakove nužde; tek iz nekog preziranja praved- 
nosti, koje ne bijaše u meni, Iz želje za nepravdom. 
Krao sam naime ono, čega sam imao u obilju, pa još 
puno boljega. Nijesam uživao u onomu, što sam 
krao, nego u samoj krađi i u grijehu, Bijaše u blizini 
našeg vinograda jedna kruška, rodna doduše ali ni- 
pošto zamamna ni ljepotom, niti tekom. I pođosmo 
mi, zločesti momčići, da je otresemo i odnesemo za 
jedne burne noći, pošto smo po svom rđavom obi- 
čaju produžili igru po sokaku do to doba, Odnesemo 
odande čitav tovar ne da pojedemo sami, nego da 
bacimo svinjama, okusivši tek ponešto. Samo nas je, 
eto, veselilo da činimo, što je bilo zabranjeno, 

Gle, srca moga, Bože! Gle ovoga srca, na koje si 
se smilovao u dubokoj propasti! Nek Ti eto sada 
kaže srce moje, što je onda tražilo: da budem zao 
ni za što! Da razlog mojoj nevaljanosti nije bilo ništa 
drugo, nego zloća. Ružna je bila, a ja sam je ljubio; 
volio sam propast, volio sam grijeh svoj.  Nijesam 
ljubio ono, zbog čega sam propadao, nego propast 
samu, Sramotan na duši, ostavljajući Tebe i temelje 
Tvoje, padao sam u bezdan, ne tražeći sramotom 
ništa, nego sramotu samu! 

GL6, Ašto samja bijednik ljubio u Tebi, krađo, mo- 
ja, zlodjelo moje noćno, u šesnajstoj godini dobe svoje? 
Lijepo nijesi bilo, jer si bila krađa, Ili zar si uopće 
nešta, da o tebi govorim? Lijepe su bile one kruške, 
što pokradosmo, jer si ih stvorio Ti, najljepši od svi- 
ju, stvoritelju svega, Bože dobri, Bože, najveće dobro 
i pravo dobro moje! Lijepe su bile one kruške, ali 
bijedna moja duša nije žudila za njima; Imao sam 
boljih u obilju, a one sam trgao samo da kradem. 
Uzbrah ih naime, pa odbacih, hraneći tako samo 


320 


opačinu, veseo, da je uživam. Jet i ako je štogod od 
onih krušaka ušlo u moja usta, začin je bio moje zlo- 
djelo. 


Pa sada, Gospode Bože moj, pitam: što me je ve- 
selilo u krađi? Eto, nikakve na njoj ljepote! Ne ve- 
lim ljepote kao što je u pravednosti i razboritosti; 
niti kao što je u duši čovječjoj: u intelektualnom, 
senzitivnom i vegetativnom životu. Ne govorim ni o 
ljepoti, kao što su lijepe zvijezde, što ukrašuju svod 
nebeski, zemlja i more puni živih bića, što se rađaju 
i nasljeđuju svoje pređe; šta više ne imađaše ni one 
varave i mračne ljepote, kojom nas grijeh zavodi. 

I oholost oponaša uzvišenost, ali Ti si, Bože 
sam uzvišen iznad svega! 

Pohlepa ne traži drugo, nego čast i slavu; ali 
Tebi samome valja dati čast iznad svega, a slavu u 
vijeke! : | 

I bijesni mogućnici hoće, da ih se ljudi 
boje; ali koga se treba bojati osim Boga jedinoga? 
Njegovoj vlasti može li se išta oteti ili izbjeći? Kada 
ili gdje, kako ili od koga? 

Razmaženirazbludnici hoće, da ih ljube; 
ali ničega nema milijega od Tvoje ljubavi, niti se 
može išto korisnije voljeti, nego Tvoja istina, od sve- 
ga ljepša i svijetlija. ' 

Znatiželjnost hoće, da se prikaže težnjom 
za znanjem; ali Ti sve najbolje znaš... Šta više samo 
neznanje i ludost prikriva se imenom jednostavnosti 
i nedužnosti; ali se od Tebe ne može naći ništa jed- 
nostavnijega. Što je nedužnije od Tebe? Ta zlima su 

vlastita djela neprijateljima. 

Lijenost tobože traži mir; ali gdje je siguran 
mir izvan Gospoda? 

Raskošnost hoće, da se naziva sitošću i bo- 
gatstvom; aki Ti si punina i neusahlo obilje neškodljive 
ugodnosti. 

Rasipnost se prikriva plaštem darežljivosti; 
ali Ti si najbogatiji djelitelj svih dobara. 

Lakomost hoće mnogo da posjeduje; ali Ti po- 
sjeduješ sve. 

Zavist se prepire o odličnosti; ali, što je odlič- 
nije od Tebe? 

Srčba traži osvetu; ali tko se pravednije osve- 
ćuje od Tebe? 

Strah u brizi za sigurnost strepi od nečega neo- 
bičnoga i nenadanoga, da ne naškodi stvarima koje 
voli; ali što je za Tebe neobično i nenadano? Ili tko 
će od Tebe odijeliti ono, što ljubiš? Ili gdje je pot- 
puna sigurnost, ako ne kod Tebe? 

Žalost muči čovjeka, kad izgubi neku stvar, 
koja mu je zadovoljavala požudu; ona ne bi htjela, 
da joj se išta uzme, kao što se Tebi ne može ništa 
uzeti. i 
Tako bludi duša, kad se odvrati od Tebe, pa traži 
izvan Tebe ono, što ne nalazi čisto i bistro, osim 
kad se vrati k Tebi. Krivo te oponašaju svi, koji se 
udaljuju od Tebe i uznose protiv Tebe! Ali i opona- 
šajući Te dokazuju, da si Ti Stvoritelj svakoga bića, 
pa da se nije moguće potpuno odalečiti od Tebe, 

Što sam ja dakle ljubio u onoj krađi i u čemu sam 
oponašao svoga Gospoda, makar grešno i naopako? 
Je li mi se svidjalo raditi protiv zakona varkom, 
kad ne mogah kao u vlasti, samo da oponašam, 
rob u tobožnjoj slobodi neku mračnu sliku sve- 
omoćnosti, čineći nekažnjeno ono, što nije bilo slo- 
bodno? Evo me poput onog sluge, što bježi od svoga 
gospodara i drži se njegove sjene.,, O truleži, na- 
kazo života i dubino smrti! Kako mi se moglo do- 

a 


padati ono, što nije bilo slobodno, samo zato, što 
nije bilo slobodno? 


Knjiga VL, pogl. ii. 


Neka ide sve netragom! Ostavit ću sve te ispraz- 
nosti i ludosti, bacit ću se samo na istraživanje isti- 
ne! Jadan je ovaj život, a za čas smrti ne znaš: iz- 
nenada dođe. Kako ću izaći odavde? Gdje ću nau- 
čiti, što sam ovdje zanemario? Ne ću li zar još ka- 
znu podnositi za tu nemarnost? Šta onda, ako smrt 
sama presiječe s prestankom  sjetilnog života sve 
brige i napravi konac? Dakle, i to valja istražiti! 

Ali, ne daj Bože, da bi tako bilo! Jest nešto; nije 
bez razloga, da se ugled kršćanske vjere u tolikoj 
zamjernoj visini širi po svemu svijetu, Nikada ne bi 
Bog za nas činio tolike i takove stvari, kad bi smrću 
tijela prestajao i život duše. Šta oklijevam dakle da 
napustim nađu u ovaj svijet i da se sav bacim, da 
nađem Boga i blaženi život? 

Ali počekaj: ugodne su i stvari ovoga svijeta, 
Imaju i one ne malu svoju slatku stranu. Ne valja ih 
brzo napustiti, jer je sramota opet se povratiti k 
njima, Eto, koliko je samo to: da postignem kakovo 
časno mjesto! A šta se još može poželjeti? Uplivnih 
prijatelja imam dosta. Da ništa drugo dalje ne spo- 
minjem: mogli bi mi dati predsjedništvo. Valjalo bi 
se bogato oženiti, da mi ne budu teški troškovi uz- 
državanja. I tako bi mi se želje ispunile. Bilo je mno- 
go velikih ljudi, nasljedovanja vrlo vrijednih, koji su 
se oženjeni naučno bavili filozofijom... 

Dok sam si tako govorio, a misli mi srce raspi- 
njale, poput vjetra tamo, amo gonile, vrijeme je pro- 
lazilo. Ja se skanjivah obratiti se Gospodu. Odgađah 
od dana u dan živjeti u Tebi, a ne odgađah svako- 
dnevno umirati u sebi. Ljubio sam blažen život, a 

bojao sam ga se ondje, gdje doista jest. Tražio sam 
ga, a bježao sam od njega. Ja mišljah da bih bio od- 
više nesretan, kad bih morao biti lišen ženskog za- 
grljaja, a ne mišljah na lijek, kojim milosrđe Tvoje 
liječi tu bolest, jer ga nijesam okušao. Ja mišljah, da 
je uzdržljivost stvar vlastite snage, o kojoj si.ne bi- 
jah svjestan, jer sam bio toliko lud, da nijesam znao, 
kako je pisano: »nitko ne može biti uzdržljiv, ako 
mu Ti ne dadeš snage« (Mudr. 8, 21). Dakako, da 
bi mi dao, da sam skrušenim srcem kucao na uha 
Tvoja i čvrstom vjerom na Te prenio svoju brigu. 


Knjiga X., gl 1. 

Upoznat ću Tebe, koji mene poznaješ. »Upoznat 
ću Te onako, kako sam ja Tebi poznat« (1 Kor. 13, 
12), Snago duše moje! Uđi u nju! Upodobi je sebi, da 
je imaš i posjeduješ »bez mane i bez ljage« (Ef, 5, 27). 
Ti si moja nada, zato Ti govorim, U toj se nadi radu- 
jem, kad je moja radost prava. Sve ostale stvari u 
ovom životu, toliko su manje plača vrijedne, koliko 
ih ljudi više oplakuju. Jer »evo, ljubio si istinu« (Ps. 
50, 8), a »tko radi po istini dolazi k svjetlu« (Iv, 3, 
21). Hoću, da ispovijedim istinu.u srcu svome pred 
Tobom, a perom svojim pred mnogima svjedocima, 

GL. 2. Što bi ipak na meni ostalo skriveno pred To- 
bom, Gospode, pred čijim je očima otkrivena dubina 
ljudske svijesti, sve kad ja ne bih htio pred Tobom 
priznati istine? Samo bih Te skrio pred sobom, ali ni- 
pošto sebe pred Tobom. Sada, kad moji uzdasi svjedo- 
če, da sam mrzak sam sebi, Ti mi se ukazuješ u sjaju. 
Sviđaš mi se. Ja Te ljubim i za Tobom čeznem tako, 
da se stidim sebe samoga, Odbacujem sebe i odabi- 
rem Tebe. Ne bih htio svidjeti se ni Tebi, ni sebi, 
osim po Tebi: Ti me dakle, Gospode, poznaš kakav- 
$od ja bio. Radi kakove Ti se koristi ispovijedam, 

već sam rekao, Ne činim to riječima ni glasom tje- 
lesnim, rego riječima duše i šapatom misli, koji do- 
pire do Tvojih ušiju. Kad sam zao ne znači Tebi se 
ispovijediti ništa drugo, nego: omrznuti na se, A kad 
sam dobar, ne znači drugo, nego: toga ne pripisati 
sebi. Ti, Gospode, blagoslivljaš doduše pravednoga, 
ali ga najprije od »bezbožnika činiš pravednikom« 
(Rim. 4,5). << — , Ž 
Moja dakle ispovijed, Boše moj, pred licem Tvojim 
i jest i nije nečujna, Glas mi šuti, ali mi srce glasno 
govori! Ništa ja ljudima čestitoga ne kažem, što ne 
bi Ti prije čuo od mene; a ni Ti ne čuješ takova što 
od mene, što mi nijesi prije sam rekao, 


Iz ,Soliloquia“ 
Glava XXXV, 
O želji i žeđi duše za Bogom, i 

1. »Kao što jelen čezne za izvorom roda, tako 
čezne duša moja za tobom, Bože; žeđala je duša moja 
za tobom Bogom, izvorom živim: kad ću doći i uka- 
zati se pred licem tvojim?« O izvore života, žilo živih 
voda, kad ću stići iz zemlje pustošne, bespuine 1 
bezvodne k tvojim slatkim vodama, eda ugledam 
krepost tvoju i slavu tvoju i da: vodama milosrđa 
tvoga ugasim žeđu svoju? Žeđam Gospode; Ti si izvor 
života, napoji me. Žedam Gospode, žeđam tebe Boga 
živoga; o kad ću, Gospode, doći i stati pred lice 
tvoje? Što misliš, hoću li dočekati taj dan? Dan, 
naime, ugodnosti i veselja; dan, što ga učini Gospod, 
da u njemu kličemo i veselimo se. | 

2, O presjajni i divni dane, bez sutona i.bez zalaska, 
u koji ću čuti glas hvale, glas klicanja i slavljenja; u 
koji će čuti: Uđi u veselje Gospoda tvoga; uđi u 

vječno veselje, u dom Gospoda Boga tvoga, gdje su 
velike i nedokučive i divne stvari, kojima broja nema; 
uđi u veselje bez tuge, koje u sebi ima vječno rado- 
vanje, gdje će biti štogod zaželiš, a ništa neugodno; 
$dje će biti sam izvor života slatkog i ljubeznog i 


uvijek ugodnog, gdje ne će biti silovitog neprijatelja . 


niti ikakve zamame, već najviša i stalna sigurnost, 
siguran mir i mirna ugodnost, ugodna sreća, sretna 
vječnost, vječno blaženstvo, i blaženo Trojstvo, i 
jedinstvo Trojstva i Božanstvo jedinstva, i blaženo 
Sledanje Božanstva: a to je veselje Gospoda Boga 
tvoga. 

3, O veselje nad veseljem! veselje, koje prelaziš 
svako veselje, van kojega veselja nema! Kad ću u 
tebe ući, da vidim Boga moga, koji u tebi boravi? 
Poći ću tamo i vidjet ću ovo veliko viđenje. Što je to, 
što me drži? Jao meni, jer se boravak moj produljio; 
jao meni, dokle će mi se govoriti: Gdje je Bog tvoj; 
dokle će mi se govoriti: Čekaj, iščekuj, A eto koje je 
očekivanje moje? Zar, Gospode Bože, ne očekujemo 
Spasitelja Gospoda našega Isusa Krista, koji će obno- 
viti neugledno tijelo naše udesivši ga prema slavno- 
mu tijelu svome? Očekujemo Gospoda, dok se po- 
vrati sa svadbe da nas uvede na svadbu svoju, Dođi, 
Gospode i nemoj kasniti; dođi Gospode Isuse Kriste, 
dođi i pohodi nas u miru; dođi i izvedi robove iz 
tamnice, da se pred tobom radujemo srca čista. Dođi, 
Spasitelju naš, dođi Željeni od svih naroda, ukaži lice 
svoje i spaseni ćemo biti, dođi, svjetlosti moja Otku- 
pitelju moj: izvedi iz tamnice dušu moju, da slavi 
sveto ime tvoje. 

4. Dokle ću se jadan topiti u valovima umrlosti 
moje, vičući k tebi, Gospode, a ti ne uslišavaš? Čuj, 
Gospode, zaziv iz ovog golemog mora, i uvedi me u 
luku vječne sreće, Blago onima, koji izvedeni iz po- 

gibli ovog mora zaslužiše doći k tebi, Bože, luci najsi- 
gurnijoj. Sretnih li zaista onih, koji stigoše iz pučine 
na obalu, iz progonstva u domovinu, iz tamnice u pa- 
laču, blaženi napokon u željenom pokoju; koji se 
vječno vesele postignuvši napokon u sretnoj ugod- 
nosti onu nagradu vječne slave, koju su ovdje po 
mnogim patnjama tražili! O zaista blaženi, bezbroj 
puta blaženi, koji oslobodivši se već svih zala, sigurni 
za svoju neprolaznu slavu, zaslužiše stići do tebe, 
kraljevstvo divno! O vječno kraljevstvo, kraljevstvo 
svih vjekova, gdje je svijetlo neprestajno i mir Božji, 
koji nadilazi svaki osjećaj; gdje počivaju duše svetih 
i veselje je vječito nad glavama njihovim; oni će po- 
stignuti radost i ushit, a bola će i jecanja nestati, 


Prev. O. S. L. 


Ideje i pokreti 
| Pismo Sv. Oca pape 


Segreteria di Stato 
di Sua Santita 


No 91415 
, Dal Vaticano, 31. V. 1930. 


Mnogo poštovani Oče! 
Uzvišeni Prvosvećenik je veoma rado primio Vaš časopis 
»Duhovni Život«, asketsko-mistička revija, koji ste Mu nedavno. 


j o poslali. 

a Olae uvelike Vam zahvaljuje na tome poklonu, te od 
srca čestita Vama i svima suradnicima ove revije, što ulažete 
napor svoga uma za promicanje takvoga pothvata. 

A međutim, zazivljući na Vas obilje nebeskih darova fe izra- 
zujući Vam svoju blagonaklonost, udjeljuje Vam ljubezno svima 
apostolski blagoslov u Gospodinu. 

Dok Vam ovo saopćujem, bilježim se rado ' 

s odličnim štovanjem 
preodani Vam 
E. Card. PACELLI. 

Sp VERRUVINOG STARJEŠINE REDA 
PISMO Velečasni oče! 


Od veoma velike je važnosti, pogotova u naše moderno doba, 
da vjernici upoznadu svu dubina katoličke nauke, koja im može 
postati, uz poticaj božanske ljabavi, izvor intenzivnog kršćanskog 
života. t 

Upravo je to misija, na koju ste se dali izdavanjem Vaše 
revije »Duhovni' Život«. Ja Vam na tome srdačno čestitam i 


izrazujem svoje duboko zadovoljstvo. Time Vi vršite djelo izvr-. 


snog apostolata, djelo propovjednika. Vi time obogaćujete znanje 
Vašeg naroda izloživši shodnim, njemu prikladnim načinom, 
bogatstvo teološke nauke, koja ne smije nipošto biti isključiva 
svojina nekih privilegovanih osoba, već mora biti izobiljno razdi- 
jeljena svima. Veoma je lijepo što imate u vidu da uvedete 
svoje vjernike u osjećaj Crkve, tumačeći im ljepotu i smisao 
liturgijske molitve, Napokon Vi usavršujete to djelo religiozne 
odgoje stavivši pred oči Vaših čitatelja praktičnu lekciju života 
svetaca. , ' 

Živo želim neka se ustali i što više raširi fo korisno djelo. 
U tom smislu šaljem očinski blagoslov Vašoj reviji, svim nje- 
zinim čitateljima, njezinim suradnicima i Vama napose, moj 
velečasni i dragi Oče, preodani Vam 

“Fr; S. M. GILLET 0. P. 
Mag. Gen. 


Sv. Otac papa Pijo XI. o sv. Augustinu 


Velikoga crkovnog Naučitelja i Hiponskog biskupa sv, Au- 
gustina slavi danas čitavi kulturni svijet, Ali najviša pohvala, 
što je bila izrečena prigodom nješove petnaeste stogodišnjice 
smrti, jest hvala, što ju je slavno vladajući Papa Pijo XI, iz- 
rekao u svojoj prigodnoj  Enciklici »Ad  salutem humani 
feneris«, : 

Pohvala najviša stoga, jer je izašla iz ustiju najkompetent- 
nijeg Učitelja, Učitelja universalne Crkve i najvećeg duhovnog 
auktoriteta na svijetu: Kristovog Zamjenika na zemlji, 

Ali velika pohvala i zato, jer je tu — iako u općim po- 
tezima — svestrano ocrtan majveći genij prvih vjekova kršćan- 
stva, Augustin je tu nazvan pobjediteljem svih hereza, svijet- 
lom, koje stoji na svijetnjaku te rasvetljuje i tješi sve vjernike 
tijekom vjekova do danas. On na taj način čini, da u vjerni- 

cima još svijetli luč vječne istine i gori oganj božanske 
ljubavi, 

Svojim dubokim duhovnim pogledom, koji je bio pokri- 
jepljen ličnim iskustvom i rasvijetljenjem odozgo, on je prvi 
među crkvenim Naučiteljima jasno i precizno analizirao ljudsku 
palu narav. Ona je — veli — tako 'oslabljena, da samim svo- 
jim prirođenim silama, bez Božje milosti, nemože se popeti 
do vrhunca niti svojeg maravnog savršenstva niti doći do pro- 
stog predvorja nadnaravnog života, na koji je čovječanstvo 
iz same Božje darežljivosti pozvano i uzdignuto, 

Ovu »bolest« maše maravi, koja je nastala uslijed pada 
Prvog čovjeka hoće da ignoriraju — veli Papa — moderni 
pedagozi u odgoju mladeži. Za njih su sve naklonosti naravi 
i volje samo dobre te ih se stoga ne treba bojati a još manje 
nastojati popraviti ih. 

Sve je to u dijametralnoj oprečnosti s naukom Hiponskog 
biskupa, Sveti Otac uzimlje iste riječi ovog crkovnog Veli- 
kana, koje je on za života upravljao svojim vjernicima, Sveti 
Naučitelj veli: mladež na osobiti način mora da se bori proti 
zlim sklonostima pokvarene naravi, kojima se lukavo služe 
ostali maši duhovni neprijatelji svijet i pakao. Ali ipak — 
nastavlja — mije sama mladež izložena borbi. Dokle god ži- 
vimo uvijek moramo, pomoženi milošću s neba, biti sveti boj 
na putu prama kršćanskom savršenstvu i svetosti, Jedino oja- 
čani milošću i vjerom u Onoga, koji je pobijedio svijet i pa- 
kao, moći ćemo iznijeti konačnu pobjedu, 

Ovu milost i živu vjeru možemo postići jedino molitvom. 
Isus nam je sam zapovjedio, da u Njega sve potrebno moli- 
tvom tražimo i obećao da će nam traženo dati. Mi možemo 
— veli Svetac — molitvom postići i samu svetu ustrajnost u 
dobru sve do zadnjeg našeg daha, To je ono, što ne možemo 
ničim drugim, strogo govoreći, zapravo zaslužiti, već jedino 
molitvom isprositi, : j 

Sam život svetog Biskupa — prikazan u autobiografiji: 
»Ispovijesti« — živa je ilustracija čitave njegove mauke u 
duhovnom životu: o pokvarenosti ljudske naravi s jedne strane 
i s druge o uzvišenosti, ljepoti i efikasnosti Božje milosti i 
božanske ljubavi, koja dušu, čitavo biće čovjekovo preobrazi 
u neko sasvim novo, božansko biće. Nije, naravno, duša izgu- 
bila svoje fizične, psihološke. personalnosti, ali to je sada 
neki drugi »Ja«, koji može reći; Živim, ali ne ja već 
Krist živi u meni 

Sveti Otac slavi nadasve ljubav svetog Naučitelja. U raz- 
nim odlomcima iz svečevih djela Papa nalazi njegovu veliku 


ljubav, koja je bila majkom čestih i dubokih zanesenja, ushita > 


i ekstaza. »Neka bude — kliče zanesen u pismu nekoj svetoj 
djevici — neka bude u čitavom vašem srcu otisnut, razapet 
Onaj, koji je čitav za vas na križu pribijen bio.« 

Baš iz ove velike Božje ljubavi buktio je u Svečevom srcu 
žar apostolski za spas duša. On je bio oštra, tvrda uma, tvrda 
poput dijamanta, kojim je jasno uviđao zablude i energičnom: 
ih silom duha pobiao. Ali zato uz dijamantnu oštrinu uma 
imao je nježno srce majčine samilosti prema onima, koji su 
bili u zabludi, Za njih je osobito molio i pokajane objeručke 
na cjelov mira primao. ; 

Ovu čvrstoću i neustrašivost u obrani vjere i istine čak 
i uz samu pogibelj života traži od svih Isusovih svećenika, 
jer su oni pozvani da dijele svuda, gdje god vjernici traže, 
svete tajne, Inače — veli Svetac — onaj, koji bježi od straha 
pred nevjernicima ili hereticima i time lišava vjernike du- 
hovnih dobara, taj je plaćenik a ne pastir svoga stada. 

Da dobije prave Kristove sljedbenike i svećenike apo- 
stolskog žara Augustin je držao najzgodnijim redovnički način 
življenja. Jer to je majuspješnije sredstvo, da uništi malo po 
malo zle klice, koje je grijeh u našu narav zasadio. Tu će 
se duša, riješena donekle spona zlih sklonosti i obilnijom mi- 
tošću ojačana, lakše podignuti do kontemplacije vječnih istina, 
zaljubiti u Vječnu Ljepotu i sjediniti se svim žarom 'srca i 
energijom duše s onim Nepromjenjivim Dobrom, koji je izvor 
iz kojega potječe svako stvoreno dobro. 

Zato ga vidimo, kako je sam prigrlio redovnički, monaški 
život skupivši nekoliko svojih drugova i prijatelja. Taj je način 
života potpuno odgovarao čežnjama njegove duše. »Ja sam 
— veli — živo ljubio savršenost, o kojoj je govorio Gospodin, 
kad je rekao bogatom mladiću: Idi i prodaj sve što 
imašiimat ćeš bogatstvo na nebesima; zatim 
dođiislijedi mene i ja sam to isto učinio, ali ne svo- 
jim vlastitim silama već pomoću milosti Božje.« 

Na koncu sveti Otac želi, da se i danas podignu »sijači 
čistog savjeta«, koji će — slični Sv, Augustinu — razborito 
ali ustrajno nastojati oko umnoženja redovničkog i sveče- 
ničkog života, eda se time spriječi, da ne oslabi još više kr- 
šćanski duh i ne propadne posvema moralna neporočnost. 

Augustin još i danas živi. Živi u svojim djelima. Tu je on 
još i današnjem vijeku »svijeća na svijetnjaku«, koja na ma- 
glovitom putu. prama kršćanskom savršenstvu rasvjetljuje sva- 
koga, koji mu se duhom približi čitajući i razmatrajući nje- 
Sove svete nauke. 

Blaženi oni, koji mu se tako približe, jer će se — ako ga 
pravo upoznadu — sigurno u nj zaljubiti i velike si duhovne 
koristi iz njegove nauke crpsti. I oni će reći kao naš domo- 
rodac sv, Jeronim: »Svidjelo mi se i odlučih, da tebe (sv. 
Augustina) ljubim, prigrlim, častim i tebi se divim te tvoju 
nauku kao svoju u obranu uzmem.« 

Sretni — i još više valjda — oni, koji će u intimnosti svoje 


. duše, u žaru svojih molitava i u slatkosti svete kontemplacije 


naći, da Augustin još živi. Jer takovi će osjetiti, da Augustin 
živi s njima i za njih, jer znaju, da ih on u molitvi zbilja sluša; 
da je on s njima misterijozno ali realno združen u jednom 
mističnom Kristovom tijelu. Oni će još osjetiti, da je veliki 
sv, Augustin njihovim bratom. Uživat će u tom tajanstvenom 
općenju, duhovnom bratstvu i nebeskom prijateljstvu. I omi 
će opojeni duhovnom radošću kliknuti: Kako je milo i 
ugodno da braća stanuju u jedno. (Ps, 132). 
Želeći udovoljiti željama sv. Oca izraženim u Enciklici, to 
je bila i naša namjera kad smo odlučili posvetiti ovaj Broj 
tom genijalnom Naučitelju, vještom Duhovniku, crkvenom Ocu 
milosti(') i velikom Biskupu sv, Augustinu, Onom Augustinu, 
kojemu je — veli Papa Pijo XI. — teško otkako svijet opstoji. 
naći genija ravna u oštrini uma i koji se je svojim znanjem,. 
svojom erudicijom i svetošću popeo tako divno do vrhunca 
savršenstva, O. D. Budrović, 


Mistika i poezija 
Ako pjesnik ima da izrazi ljepotu onda ne znamo, gdje bi 
mogao naći uzvišeniji objekt svoje poezije nego u mističkim 
odnošajima duše i Boga. U tom slučaju mistika bi morala biti 
najpodesniji predmet pjesničkog poleta, a pjesnik bi mogao da 
se najlakše inspirira na skrivenim osjećajima duše, koja u prija: 


('!) Sv. Pavao nosi ime među teološkim svijetom, Apostol 
milosti«; sv. Agustin »Otac milosti« (tj. stariji Naučitelj, koji 
je o milosti osobito raspravljao) a sv, Toma Akvinski »Na- 
učitelj milosti.« ' 


331 


teljskom općenju razgovara i opći sa svojim Bogom, jedinim 
dobrom svojim, 

Uistinu mi ne znamo, što bi moglo više uzdići polet pjes- 
nika i zanijeti njegovu dušu do onog intimnog sjedinjenja duše 
s Bogom, što ga nalazimo kod svakog mistika, Ako je uopće 
svako prijateljsko čuvstvo samo za sebe jedna lirička ljepota, 
vrijedna da zanese svako plemenito srce, onda je još više istina 
i to, da je uzor-prijateljstvo, ono povjerljivo i tiho općenje s 
najvišom Dobrotom kud i kamo podesno da nas oduševi i za- 
nese, Jer kako da ostanemo hladni prama onoj ljepoti, u kojoj 
se izrazuje najljepši. osjećaj, najčistija ljubav i najintimnija 
odanost srca?! ' 

Po katoličkoj nauci znamo, da je bitnost mistike u savrše- 
noj nadnaravnoj ljubavi kojom vjernik ljubi svoga Boga. Uz taj 
glavni elemenat mistike narešen je vjernik ostalim darovima 
Duha Svetoga, koji dušu pripravljaju i podesnu čine za što 
tjesnije sjedinjenje s Bogom, Prema tome oznaka mističkog 
stanja i glavno njegovo obilježje jest u uskom sjedinjenju duše 
s Bogom. To je stanje kada se duša mistika na neki način oslo- 
bađa svega zemaljskoga i priklanja svoje srce Božjoj ljubavi. 


Vjernik u svojim osjećajima i u svojim željama postane sličan 


Bogu, On osjeća jedno te isto što Bog osjeća, traži ono što je 
Božje i želi samo ono što je po srcu Božjem, 

* Po tome se vidi, da mistički život nije drugo nego tijesno 
prijateljstvo duše s Bogom, u kojem duša opći povjerljivo i 


odano sa svojim nebeskim Zaručnikom, Zato su i zvali mistići > 


sami sebe u srednjem. vijeku »Božjim  prijateljima.« Time su 
htjeli naglasiti kako su baš oni najodaniji njegovi ljubimci, ko- 
jima Bog priopćuje svoje nebeske tajne, 

Uistinu prvotno verbalno značenje mistike, a i njezina real- 
na definicija, dolazi baš od toga, Mistika je znanje nekih tajnih, 
skrivenih istina, koje je Bog otkrio samo nekim svojim ljubim- 
cima, tijesnim svojim prijateljima. Jer Bog samo za njih rezer- 
vira svoje tajne i samo njima otkriva skrivene svoje osjećaje, 
Tako da je samo misticima dano zaći u skriveno blago Božjih 
Otajstva. Bog iz ljubavi prama svojim prijateljima, kojima ne 
može ništa skriti, povjerava svoje nutarnje osjećaje ljubavi i 
odanosti. A oni opet davaju Bogu znakove svoje ljubavi i svoje 
privrženosti, rezervirajući samo njemu osjećaje svoga srca, 
Tako nastane među Bogom i dušom odnošaj prijateljske veze 
i intimne ljubavi, To je zapravo najdivniji vez prijateljstva u 

kojoj duša, u svom poletu ljubavi, pjeva pjesme ljubavi svome 
zaručniku i svom jedinom, gorljivom ljubljeniku, 


Značajno je, da nam mistici ne mogu drukčije govoriti o 
svojim nutarnjim odnosima s Bogom nego u zanosnoj pjesmi, 
Kao da im nije moguće drukčije izraziti svoje osjećaje, nepre- 
stano pjevaju kad otkrivaju svoja viđenja i svoja objavljenja. 
Povjesna je činjenica, da većinom sva mistička djela imaju 
svoju visoku literarnu, pjesničku vrijednost. Dostatno je po- 
znavati djela njemačke mistike kao n, pr. ljupkog Suzana i po- 
letnog Teulera, zatim djela talijanske sredovječne mistike kao 
sv. Katarine Sijenske i bl. Anđele Foligno, da i ne govorimo 
o pjesničkim djelima mistika iz Flandrije, Štoviše nekoji mistici 
uopće nijesu ni poznavali literature, čak ni pisati nijesu znali, 
kao n, pr. sv, Katarina Sijenska, a uza sve to ostavili su nam 
djela visoke literarne vrijednosti, U njihovim djelima poezija 
se prelijeva tako naravno i tako zanosno, da tu nema nikakve 
prisiljenosti i nikakvog natezanja. Tu pjesma teče spontano i 
glatko, a polazi iz duše spontano kao što spontano izbija osje- 
ćaj srca prama obljubljenom predmetu, 


Zapravo i ne znamo kako bi mogao mistik o svom pred- 
metu govoriti hladno i prozaički, Ako je njegova duša u za- 
nosu ljubavi, tad njegova riječ mora biti odraz tog zanosa. 
Sav uronjen u intimni odnošaj ljubavi, obuzet dobrotom uskog 
prijateljstva, mora da se zanese i da poletno opiše nutarnje 
svoje stanje. Ništa onda čudno, da su nam baš mistici dali naj- 
izrazitiju poeziju lirike i da u njihovim djelima susrećemo tako 
lijepo izraženih" pjesničkih momenata. Mistik već po sebi mora 
biti pjesnik, 

To znači s druge strane, da pjesnik može naći najbolju 
Srađu za svoja umjetnička djela baš u likovima onih duša, koji 
su se odlikovali izvanrednom mističkom intimnošću s Bogom. 
Mjesto da on stvara lica, više manje sretno izgrađena, bilo bi 
mu koji put bolje posegnuti za likovima već izgrađenim i na- 
dahnuti se na realnoj istini, pa obraditi osobe, koje su bile 
prebogate sadržaja i ljepote. 

A koje blago ne bi našli naši književnici u tim finim du- 
šama! Zar bi mogli ostati hladni prama svoj onoj ljepoti, koja 
se krije u tim odabranim srcima, kojima je bilo dano da se 
dovinu do najvećeg stepena savršenstva i da oživotvore u svo- 
joj duši lik idealnog čovjeka? Posegnuti za tom ljepotom zna- 
čilo bi već u početku biti na putu k uspjehu, 

Samo bi trebalo pridoći tim biserima čistom dušom i oda- 
vim, iskrenim srcem, onako čistom i onako priprostom, kao 
što je čista osoba, kojom dolazimo, Treba se uživiti u mistike, 
Ali se treba uživiti nesamo apstraktnim promatranjem činje- 
nica, već realnim proživljavanjem života, Treba se uživiti u 
njegove osjećaje nesamo pogledom razuma, već osjećajem 
srca, tako da, dok ga iznosimo, ujedno ga proživljujemo, U 
jednu riječ: treba postati njemu sličan i njemu jednak, A onda 
će se stvoriti umjetničko djelo, vrijedno katoličkog pjesnika i 
dostojno kršćanskog javnog radnika. 

Veseli nas, da možemo našim književnicima kao dokaz za 
gornje tvrdnje navesti i jedan primjer iz naše književnosti, a 
nije nam potreba posizati za vanjskom literaturom, Djelo naše 
vrijedne spisateljice, koje je ovih dana izašlo'), pokazuje nam 
jasno koliko poezije, koliko zanosne lirike može dati pjesnik 
kad se uživi u duboku mističku ličnost, Ovo djelo naše knji- 
ževnice, premda opisuje doživljaje .historijske ličnosti, jest za- 
pravo divna oduhovljena poezija, što se razvija tako zanosno 
i tako poletno kao što je bila zanosna i poletna duša mistika, 
kojeg obrađuje. 

Spisateljica opisuje život dominikanskog mistika, koji se is- 
poljuje u uspinjanju duše prama savršenstvu ljubavi preko te- 
ških križeva i patnja. Ona dakle nema nakanu, da iserpi cijelu 
ličnost blaženika, još manje da istakne sve njegove manifesta- 
cije, Njezina je nakana bila, da dade neku detaljnu, ali usto i 
vjernu sliku Henrika, uzevši njegove patnje kao glavni pred- 
met svoje obradbe. Ako se sjetimo da je baš u tome — u tim 
patnjama — najvjernija slika Suzona, da su te izvanredne pat- 
nje njegovo glavno obilježje, onda ćemo znati, da je spisate- 
ljica uzela u Henriku ono što je glavno, njemu vlastito, Među- 
tim spisateljica s pravom zapaža u tim patnjama profinje - 
nu ljupkost naivnosti sveca, duboki heroizam 
kršćanina te poeziju mistika, Ona dobro i nagla- 
suje u ovom djelu te tri osebine našeg mistika, istaknuvši naj- 
prije neobičnu čistoću duše, punu Blagosti i ljubavi, naivnu 
ljupkost Henrika, naglasivši zatim herojsku krepost sveca, koji 
uvijek i bez prestanka slijedi posvuda svoga Gospodina, po- 
crtavši napokon oplemenjeno srce pjesnika, koji se zanosi za 
svakom ljepotom, vidi u svemu odraz Boga i preko svega diže 


1) S, Košutić, Sluga Vječne Mudrosti, Izdanje »Duhovnog 
Života«, Zagreb, (Din, '16.), ' 

se pjesničkim poletom k Bogu. Henrik je dakle nesamo heroj- 
ski svetac, nesamo duboki mistik, već još k tomu poletni umjet- 
nik, Štoviše on je umjetnik zato što je svetac, Jer, kako lijepo 
opaža naša spisateljica, vrijedne tvorevine niču samo, samo i 
opet samo iz blagoslovljena duha, iz one ruke, koja se sklapa. 

Eto, zašto nas osobito osvaja ovo djelo: tu se na divan na- 
čin izprepleće svetost duše i polet pjesnika, Što je najvažnije 
jest to, i tu je najveća zasluga naše književnice, da je znala u 
svom djelu spojili tu svetost mistika s ljepotom pjesnika. To 
znači, da je u ovom djelu na divan način izraženo ono, što bi 
imao biti ideal svakog katoličkog umjetnika »sinteza istine i 
ljepote.« Zapravo to nije drugo nego vjerni prikaz istine i uvjer- 
livo iznašanje svetosti. Jer kad govorimo o svetosti mistika 
ne možemo a da ne pjevamo. \ 

Nadamo se, da će naši hrvatski književnici poći za primje- 
rom svoje drugarice i učiniti tako da stvorimo našu katoličku 
literaturu i obogatimo našu književnost djelima prave umjet- 


' ničke vrijednosti, 


Hijacint Bošković. 


Književnost 

P. Camillo Butti, agost, La mante di S. Agostino nella 
Citta di Dio. — Libreria editrice Fiorentina. — Divska snaga 
Augustinove medostižive dubokoumnosti odskače u najpuni- 
jem svijetlu i sjaju u 22 knjige njegova najopsežnijeg i naj- 
zamašnijeg djela »De civitate Dei«, Ovo remek-djelo jest ne- 
savladiva tvrđava kršćanstva, najjača apologija Božjih obja- 
vljenih istina najsavršenija sinteza svega ljudskog znanja, Uloga 
i upotreba u njemu kritički nanizanog teološkog, tilosotskog, 
povjesnog, bibličkog, socijalnog, političko-ekonomskog doka- 
znog gradiva predočuje pravu povijest ljudstva, ali ne povijest 
s rastrganim opisivanjem pojedinih dogođaja i socijalnih či 
mjenica, već povijest svih ljudskih zabluda i svih uzroka ljud- 
skih nastranosti, No to je ujedno i prebogata riznica svih li- 
jekova za postignuće i očuvanje jedino pravih životnih vred- 
nota, radi kojih je čovjek bio od Boga stvoren; to je siguran 
putokaz, da se po njem čovjek dovine do svoje sretne mete 
u otadžbini, gdje će, poslije svjetskih gorkosti i pečali, pre- 
obražen po Kristu, živjeti u miru, ljubavi i radosti bez konca 
u Kraljevstvu Božjem. Gore navedeni pisac u svome djelu 
uzeo si je za cilj predočiti svojim čitaocima vjerni prikaz uz- 

višenih misli velikog Augustina o svim pitanjima, iznesenim 
u njegovu monumentalnom remek-djelu Da je pisac izvrsni 
poznavalac sv. Augustina, dokazom su njegovi oduži kritički 


»Prolegomeni«, Djelo zaslužuje | pažnju, J. V, 
Roland-Gosselin, La Morale de Saint Augustin. Paris, 
Marcel Rivičre, 31, Rue Jacob. — Pisac ovog djela pokušao 


je u njemu razviti moralnu nauku . metafizičkog leadera sv. 
Augustina, predočujući njegove osnovne zasade s njihovim 
najopćenitijim primjenama. Pri tome se poslužio sintetičkim 
prikazom sa stalnim odnosom na hronologiju Augustinovih 
djela, a i s osvrtom na njegove Retractationes. Ovaj 
pothvat znači jedan movi uspjeh u osvjetljivanju veličine Au- 
gustinova duha ma području moralnih disciplina. J. V. 


P. Thoma-Barthet, L' Evangile commentć par Saint Augu« 


stin, Paris (Vle), P. Lethielleux, Libraire -Editeur,: 1930, — 
Augustinijanski pisac P. Barthet sabrao je u ovome svojem: 
djelu razna homiletička tumačenja i kraće izvatke iz Augu- 
stinovih govora, koja divno predočuju kršćanske istine, sa- 
držane u Evanđelju, Doduše to nije jedan sistematski i pot- 
puni komentar četiriju Evangelista, ipak predočeno gradivo 
jest koliko bogato, toliko raznoliko, Djelo se sastoji od devet 
dijelova, prema sadržaju raznih poglavlja, kao na pr. pod 
poglavljem »Djetinjstvo Isusovo« doneseno je jedanaest ho- 
miletičkih govona kraćeg sadržaja, upravo prikladnih za prak- 
tičku uporabu kod tumačenja nedjeljnih evanđelja, Razumije 
se samo po sebi, da će u današnjoj praksi tu i tamo biti po- 
trebna izvjesna izmjena, odnosno dopuna pojedinih mjesta, 
No to ne umanjuje vrijednost djelu hiponskog genija, koji se 
ovdje Pojaa kao praktički učitelj kršćanskog savršenstva. 
J. V. 
davi: HL Franziska v. Chantal, Herder im Br,, broš. 
50, — Pred nama je jedan život pun duhovnih ljepota, Svatko 
me će sve razumjeti i odobriti, ali svatko će naći u tom ži- 
votu pregaranja mnogo poticaja. Svetica je pošla putem, ko- 
jim ne mogu svi, ali svima pokazuje, kako je moguće i u sit- 
nicama ljubiti Gospoda i služiti Mu, Ta je div-žena, koja je 
— uz tolike druge — dokazala i pokazala stidljivost dje- 
vojke, dostojanstvo majke i svetost redovnice. Život je to 
aristokratkinje, koja se bori sa društvenim prilikama svojega 
visokog položaja. Jedan dokaz, kako se može svagdje kr- 
šćanski živjeti, P.L 

Le Catćchisme en probičmes, cours supćrieur, cat&chisme 
de persćvćrance, livre du Maitre par E, Duplessu, Paris VI, 
Pierre Tequi, 1930, Fns. 12, — I francuska katehetika traži 
nove putove, To pokazuje i ovo djelo: pariškog kanonika E, 
Duplessua, koje cijelo obuhvaća 4 voluma, dva za učenike, 


' dva za učitelje, i to po jedan za srednji\i po jedan za viši 


kurs, Sastoji se u tome da izabranim pitanjima pobudi ku- 
rioznost, zanimanje djece, i potakne ih, da sami dobro odgo- 


:vore ma postavljeno pitanje, Ti problemi i pitanja osnivaju se 


na katekizmu, sv, Pismu, gramatici, profanoj povijesti i geo- Ž 


* grafiji, a_u ovom višem kursu osobito na litungiji, samo da se 


mladiću dublje, bolje 4 lakše usadi u srce i pamet kršćanski 
nauk, Ovaj volum je posvećen učitelju u višem kurzu, da mu 
pruži potrebni materijal za upite i odgovore. Cijelo je dijelo 


jedna vrlo bogata i originalna riznica za katehetuy S. B. 


. Dr R. Allers: Das Werden der sitilichen Person, Herder, 
Freiburg im Br., 1929,; 6.20 M. — Liječnik Allers > Suk ušava 
na temelju kršćanske filozofije i svoga bogatog iskusiva da 


poda: bit i odgoj karaktera. Svakako zamašni zadatak, Pi- 


sano je snažno — .malo teško, jer je namijenjeno širim sloje- 
vima, Allers hoće da pokaže! što je čovjek i da se čovjeka 
sušreće i odgaja kao čovjeka, Životinja se dresira, a dijete 
se odgaja. Kolika razlika! I baš u tom pravcu pruža taj psi- 


. holog dubokih pogleda i: stvarnih amaliza,  Odgajatelji će se 


obogatiti Allersovom knjigom, x P.L 
Histoire de I Eglise contemporaine (1900—1925), pa HM 


* Premoli, barnabite, traduit de I' Italien. par L. Declercq, Ro- 
 me—Turin, M, Marietli, 1930, Frs. 30, Dobro je učinio veleč. 


Premoli, da nam je dao pregled povijesti suvremene Crkve, jer 


nam ije. potrebito imati općeniti pregled dogođaja, kojima smo 


i sami sudjelovali i doživjeli ih, ali nam pobjegnu iz pameti, > 


“ili nam nejasna. uspomena od mjih ostane, No zato je i teže 


napisati knjigu, koja bi zadovoljila, jer je materijal preveliki, 
još nema historijske perspektive, da se “prosudi objektivno dos -, 


(> gođaje i ljude, a opet ima puno ljudi, koji su bliže dogođajima A, 


nego sami pisac, pak vrlo lako vide emaške, Tako će i ova: 
knjiga auktorova: mnogima poslužiti, -ali- će je i mnogi kriti“ 
zirati, Mi sami n, pr. nismo jeja s onim  odsjekom 
knjige, - koji radi o Jugoslaviji, U ovim slučajevima morao bi 


auktor savjetovati se sa dobrim poznavaocima pojedinih ze- 


malja i naroda, Mislimo, da je manjak knjige, što dogođaji 





= ja a 


nisu dokumentirani, jer i ako je knjiga za širu publiku, i ona 
- ipak želi da važnije barem dogođaje ima dokumentirane, Inače __ 
_ iz čitave knjige provire ljubav k Crkvi, a cijela knjiga govori 
kako kat, Crkva prolazi baš u novije vrijeme uz sve borbe š 
sve pobjedonosnija i priznatija u društvu. S. B. 


pi 


Anton Huonder, S, J.: Zu Fiissen des Meisters, Kurze 
Betrachtungen . diir. vielbesehaitigte Priester, 4 Bd, Herder, 
Freiburg. im Br. 1930. geb..a 5.40, — Prošle godine je izašao. 
a sveščić. tih “krasnih i misaonih razmatranja, Kad je izašao 
3 svez e dadanji freiburški nadbiskup je uskliknuo; Eto 
: našim svećenicima: Božjega dara... Zaista. Rijetkom ljepo- 
= tom su pisani ti reci, proživljeni duboko i iskreno. U prvom 
djelu stavlja Krista kao uzor, Svećenik mora biti: alter Chri- 
stus, “Kao | On raditi i živjeti Drugi dio riše patnje Kristove 
i njegova nasljednika  dramatskom plastikom, ali to su riječi 
oduševljenja, okrepe, utjehe i vjere. Treći dio riše bit i-zna- 
čenje Kristova“ uskrsnuća i konačni rezultat Njegove misije, 
“a četvrti se vraća k “djetinjstvu Spasiteljevom, kao- da: želi 
da zalije gorčinu životnih. tegoba nebeskom poezijom, Ali to = 

nisu maštanja i razna nagađanja. Pobožni i učeni redovnik 







govori brati svećeniku,-vodi ga i smiruje u njegovoj oatje = 


slenosti, tješi u nevolji,-jača i krijepi Kristovoj nauko1 
ljubavlju. 


Dr. T. Toth: Wachstum u, Gestalt. Herder, Freiburg. im 
Br, 3 Bd. (Bildung, Charakter, Religion), Kart. a 3.40, — 
Prof. Toth je poznat kao vanredni poznavaoc mladeži. I to 
daje njegovim knjigama gipkost" i svježinu. One su konkretne, 
jasne i bogate. Sadržaj obuhvaća sva pitanja, koja. se na- 


meću srednjoškolskom učeniku. Od prvih. stvari pristojnosti, — Su 


lektire, studija i sporta, pa do posljednje, kad valja da oda» | 
bere svoj životni pravac — sve je to raščinjeno i potpuno 
riješeno. Ali na jedan: rijedak način, daku posve pristupačan 
i drag, i to je sišurno: jedan od najjačih. razloga, da se Td= 
thove knjige tako šire i da ih đaci neobično vole. On vodi 
mladića tako, da on uvidi potrebu rada i ljepotu studija, da. 
ga upozori, gdje treba najviše i najenergičnije zagrabili, po- 
daje mu i sredstva za to, jer on želi da mačini iz. mladića 

A smione i karakterne muževe, koji će nastupati muškarački, 
odvažno i ustrajno. To bi trebalo prevesti i na hrvatski i svaki - 
bi đak morao da dnevno čita iz tih dubokih i “veoma zani- 
mivih razlaganja, 


: S =a Starješina. — Tiskara: Braće Krali, es: 
== Ulica ovla Radića prerane 











